title: 2014 m. balandžio 23 d. Komisijos įgyvendinimo reglamentas (ES) Nr. 414/2014, kuriuo leidžiama pradėti naudoti Ukrainos kilmės šviežios ir užšaldytos kiaulienos Sąjungos importo tarifines kvotas ir nustatoma jų administravimo tvarka

text:
24.4.2014

               LT

               Europos Sąjungos oficialusis leidinys

               L 121/44

         KOMISIJOS ĮGYVENDINIMO REGLAMENTAS (ES) Nr. 414/2014
   2014 m. balandžio 23 d.
   kuriuo leidžiama pradėti naudoti Ukrainos kilmės šviežios ir užšaldytos kiaulienos Sąjungos importo tarifines kvotas ir nustatoma jų administravimo tvarka
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 2013 m. gruodžio 17 d. Europos Parlamento ir Tarybos reglamentą (ES) Nr. 1308/2013, kuriuo nustatomas bendras žemės ūkio produktų rinkų organizavimas ir panaikinami Tarybos reglamentai (EEB) Nr. 922/72, (EEB) Nr. 234/79, (EB) Nr. 1037/2001 ir (EB) Nr. 1234/2007 (1), ypač į jo 187 straipsnio a, c ir d punktus,
   kadangi:

               (1)

               Europos Parlamento ir Tarybos reglamente (ES) Nr. 347/2014 (2) numatyta 2014 m. taikyti lengvatines priemones, susijusias su tam tikrų Ukrainos kilmės prekių importo muitais. Remiantis to reglamento 3 straipsniu, reglamento III priede išvardytus žemės ūkio produktus leidžiama importuoti į Sąjungą neviršijant tame priede nustatytų tarifinių kvotų. To reglamento III priede nurodytas kvotas administruoja Komisija pagal Reglamento (ES) Nr. 1308/2013 184 straipsnio 2 dalies b punkto nuostatas;

               (2)

               nors atitinkamos kvotos paprastai turėtų būti valdomos taikant importo licencijas, tikslinga suteikti importo teises (pirmasis žingsnis) ir išduoti importo licencijas (antrasis žingsnis), kaip numatyta Komisijos reglamento (EB) Nr. 1301/2006 (3) 6 straipsnio 3 dalyje. Tokiu būdu importo teises įgiję ekonominės veiklos vykdytojai, atsižvelgdami į faktinius savo prekybos srautus, galės nuspręsti, kokiu kvotos laikotarpio galiojimo momentu pateikti importo licencijos paraišką;

               (3)

               pagal šį reglamentą išduodamoms importo licencijoms turėtų būti taikomas Komisijos reglamentas (EB) Nr. 376/2008 (4), išskyrus atvejus, kai taikomos leidžiančios nukrypti nuostatos;

               (4)

               be to, Reglamento (EB) Nr. 1301/2006 nuostatos, susijusios su importo teisių paraiškomis, pareiškėjų statusu ir importo licencijų išdavimu, turėtų būti taikomos pagal šį reglamentą išduotoms importo licencijoms, nepažeidžiant šiame reglamente nustatytų papildomų sąlygų;

               (5)

               siekiant užtikrinti tinkamą tarifinių kvotų administravimą, teikiant importo teisių paraišką ir gaunant importo licenciją turėtų būti pateiktas užstatas;

               (6)

               siekiant įpareigoti ekonominės veiklos vykdytojus importo licencijų paraiškas teikti pasinaudojant visomis suteiktomis importo teisėms, reikėtų nustatyti, kad šis įpareigojimas yra pagrindinis reikalavimas pagal Komisijos įgyvendinimo reglamentą (ES) Nr. 282/2012 (5);

               (7)

               Reglamento (ES) Nr. 347/2014 III priede nurodytas kvotas leidžiama naudoti tik iki 2014 m. spalio 31 d., todėl šis reglamentas turėtų įsigalioti kuo greičiau;

               (8)

               šiame reglamente numatytos priemonės atitinka Bendro žemės ūkio rinkų organizavimo vadybos komiteto nuomonę,

         PRIĖMĖ ŠĮ REGLAMENTĄ:
   1 straipsnis
   Leidimas pradėti naudoti tarifines kvotas ir jų valdymas
   1.   Šiuo reglamentu leidžiama pradėti naudoti I priede nurodytų produktų importo tarifines kvotas ir jas valdyti.
   2.   Produktų, kuriems taikomos 1 dalyje nurodytos kvotos, kiekis, taikomas muitų tarifas ir eilės numeriai nustatyti I priede.
   3.   1 dalyje nurodytos importo tarifinės kvotos valdomos pirmiausia suteikiant importo teises, o po to išduodant importo licencijas.
   4.   Jei šiame reglamente nenurodyta kitaip, taikomi reglamentai (EB) Nr. 1301/2006 ir (EB) Nr. 376/2008.
   2 straipsnis
   Importo tarifinės kvotos laikotarpis
   1 straipsnio 1 dalyje nurodytos tarifinės kvotos naudojamos iki 2014 m. spalio 31 d.
   3 straipsnis
   Importo teisių paraiškos
   1.   Importo teisių paraiškos pateikiamos ne vėliau kaip 15-tos kalendorinės dienos po šio reglamento įsigaliojimo 13.00 val. Briuselio laiku.
   2.   Teikiant importo teisių paraišką pateikiamas 20 eurų už 100 kilogramų užstatas.
   3.   Importo teisių paraiškų teikėjai pareiškėjai pateikia įrodymų, kad per 12 mėnesių prieš pat importo tarifinės kvotos laikotarpio pradžią pagal atitinkamas muitų teisės aktų nuostatas jie importavo arba jų vardu buvo importuotas tam tikras kiaulienos produktų, kurių KN kodai yra 0203, kiekis (toliau – referencinis kiekis). Bendrovė, įsteigta sujungus kelias bendroves, kurių kiekviena importavo referencinį kiekį, teikdama paraišką gali sudėti tuos kiekius.
   4.   Visas kiekis, nurodytas importo tarifinės kvotos laikotarpiu pateiktoje importo teisių paraiškoje, negali viršyti pareiškėjo referencinio kiekio. Šios taisyklės neatitinkančias paraiškas kompetentingos institucijos atmeta.
   5.   Ne vėliau nei 7-ą darbo dieną po 1 dalyje nurodyto paraiškų teikimo laikotarpio pabaigos valstybės narės praneša Komisijai apie bendrą visose paraiškose nurodytą kiekį, išreikštą produktų svorio kilogramais ir suskirstytą pagal eilės numerius.
   6.   Importo licencijos išduodamos nuo 7-os darbo dienos ir ne vėliau nei 12-ą darbo dieną po 5 dalyje nurodyto pranešimų teikimo laikotarpio pabaigos.
   7.   Jei taikant Reglamento (EB) Nr. 1301/2006 7 straipsnio 2 dalyje nurodytą paskirstymo koeficientą suteikiama mažiau importo teisių negu nurodyta pateiktose paraiškose, nedelsiant grąžinama atitinkama pagal 2 dalį pateikto užstato dalis.
   8.   Importo teisės galioja nuo jų išdavimo dienos iki 2014 m. spalio 31 d. Importo teisės neperleidžiamos.
   4 straipsnis
   Importo licencijų išdavimas
   1.   Pagal 1 straipsnio 1 dalyje nurodytas importo tarifines kvotas leisti importuoti kiekiai išleidžiami į laisvą apyvartą tik pateikus importo licenciją.
   2.   Importo licencijos paraiškose nurodomas bendras kiekis, dėl kurio suteiktos importo teisės. Šis įpareigojimas yra pagrindinis reikalavimas, kaip apibrėžta Reglamento (ES) Nr. 282/2012 19 straipsnio 2 dalyje.
   3.   Licencijų paraiškos gali būti teikiamos tik toje valstybėje narėje, kurioje pareiškėjas pateikė importo teisių paraišką ir įgijo tokias teises pagal 1 straipsnio 1 dalyje nurodytas tarifines kvotas.
   4.   Gaudamas importo licenciją ekonominės veiklos vykdytojas pateikia 50 EUR už 100 kilogramų užstatą. Išdavus importo licenciją atitinkamai sumažinamos suteiktos importo teisės ir nedelsiant grąžinama atitinkama su importo teisėmis susijusio pateikto užstato dalis.
   5.   Importo licencijos išduodamos pagal importo teises įgijusio ekonominės veiklos vykdytojo paraišką ir jo vardu.
   6.   Licencijos paraiškoje nurodomas tik vienas eilės numeris. Licencijos paraiškoje gali būti nurodyti keli skirtingus KN kodus turintys produktai. Tokiu atveju visi KN kodai ir jų aprašymai atitinkamai įrašomi į licencijos paraiškos ir licencijos 15 ir 16 langelius.
   7.   Licencijos paraiškose ir importo licencijose pateikiami šie įrašai:

               a)

               8 langelyje nurodoma kilmės šalis – Ukraina, o langelis „taip“ pažymimas kryželiu;

               b)

               20 langelyje įrašomas vienas iš II priede išvardytų įrašų.

         8.   Kiekvienoje licencijoje kiekis nurodomas pagal kiekvieną KN kodą.
   9.   Remiantis Reglamento (EB) Nr. 376/2008 22 straipsnio 2 dalimi, importo licencijos galioja 30 dienų nuo faktinės licencijos išdavimo datos. Tačiau importo licencijos galiojimas baigiasi ne vėliau kaip 2014 m. spalio 31 d.
   5 straipsnis
   Pranešimai Komisijai
   1.   Nukrypdamos nuo Reglamento (EB) Nr. 1301/2006 11 straipsnio 1 dalies antros pastraipos, valstybės narės Komisijai praneša:

               a)

               ne vėliau kaip iki 2014 m. lapkričio 14 d. – apie produktų kiekius, kuriems per tą kvotos laikotarpį išduotos importo licencijos (įskaitant informaciją apie tai, kad licencijų paraiškų nepateikta);

               b)

               ne vėliau kaip iki 2015 m. vasario 28 d. – apie produktų kiekius, nurodytus nepanaudotose ar iš dalies panaudotose importo licencijose ir atitinkančius importo licencijų kitoje pusėje nurodytų kiekių ir kiekių, kuriems jos buvo išduotos, skirtumą (įskaitant informaciją apie tai, kad licencijų paraiškų nepateikta).

         2.   Ne vėliau kaip iki 2015 m. vasario 28 d. valstybės narės Komisijai praneša apie produktų kiekius, kurie buvo faktiškai išleisti į laisvą apyvartą per šiame reglamente nustatytą importo tarifinės kvotos laikotarpį.
   3.   Teikiant šio straipsnio 1 ir 2 dalyse nurodytus pranešimus kiekis nurodomas kilogramais ir suskirstomas pagal eilės numerius.
   6 straipsnis
   Įsigaliojimas
   Šis reglamentas įsigalioja kitą dieną po jo paskelbimo Europos Sąjungos oficialiajame leidinyje.

      Šis reglamentas privalomas visas ir tiesiogiai taikomas visose valstybėse narėse.
      Priimta Briuselyje 2014 m. balandžio 23 d.

            Komisijos vardu

            Pirmininkas

         José Manuel BARROSO

      (1)  OL L 347, 2013 12 20, p. 671.

      (2)  2014 m. balandžio 16 d. Europos Parlamento ir Tarybos reglamentas (ES) Nr. 374/2014 dėl Ukrainos kilmės prekėms taikomų muitų sumažinimo arba panaikinimo (OL L 118, 2014 4 22, p. 1).

      (3)  2006 m. rugpjūčio 31 d. Komisijos reglamentas (EB) Nr. 1301/2006, nustatantis žemės ūkio produktų importo tarifinių kvotų, kurioms taikoma importo licencijų sistema, administravimo bendrąsias taisykles (OL L 238, 2006 9 1, p. 13).

      (4)  2008 m. balandžio 23 d. Komisijos reglamentas (EB) Nr. 376/2008, nustatantis bendrąsias išsamias taisykles dėl importo ir eksporto licencijų bei išankstinio nustatymo sertifikatų sistemos taikymo žemės ūkio produktams (OL L 114, 2008 4 26, p. 3).

      (5)  2012 m. kovo 28 d. Komisijos įgyvendinimo reglamentas (ES) Nr. 282/2012, nustatantis bendras išsamias taisykles dėl užstatų sistemos taikymo žemės ūkio produktams (OL L 92, 2012 3 30, p. 4).

      I PRIEDAS
      Nepaisant Kombinuotosios nomenklatūros aiškinimo taisyklių, laikoma, kad produktų aprašymo formuluotė yra tik orientacinio pobūdžio, o šiame priede pateiktos lengvatinės sistemos taikymas nustatomas pagal KN kodus.

                  Eilės Nr.

                  KN kodai

                  Aprašymas

                  Kiekis (neto masė tonomis)

                  Taikomas muitas
                  (EUR už toną)

                  09.4271

                  0203 11 10
                  0203 12 11
                  0203 12 19
                  0203 19 11
                  0203 19 13
                  0203 19 15
                  0203 19 55
                  0203 19 59
                  0203 21 10
                  0203 22 11
                  0203 22 19
                  0203 29 11
                  0203 29 13
                  0203 29 15
                  0203 29 55
                  0203 29 59

                  Naminių kiaulių mėsa, šviežia, atšaldyta arba užšaldyta

                  20 000

                  0

                  09.4272

                  0203 11 10
                  0203 12 19
                  0203 19 11
                  0203 19 15
                  0203 19 59
                  0203 21 10
                  0203 22 19
                  0203 29 11
                  0203 29 15
                  0203 29 59

                  Naminių kiaulių mėsa, šviežia, atšaldyta arba užšaldyta, išskyrus kumpius, nugarines ir mėsos gabalus be kaulų

                  20 000

                  0

      II PRIEDAS

         4 straipsnio 7 dalies b punkte nurodyti įrašai

                  —

                  bulgarų kalba: Регламент за изпълнение (ЕC) № 414/2014

                  —

                  ispanų kalba: Reglamento de Ejecución (UE) no 414/2014

                  —

                  čekų kalba: Prováděcí nařízení (EU) č. 414/2014

                  —

                  danų kalba: Gennemførelsesforordning (EU) nr. 414/2014

                  —

                  vokiečių kalba: Durchführungsverordnung (EU) Nr. 414/2014

                  —

                  estų kalba: Rakendusmäärus (EL) nr 414/2014

                  —

                  graikų kalba: Εκτελεστικός κανονισμός (ΕΕ) αριθ. 414/2014

                  —

                  anglų kalba: Implementing Regulation (EU) No 414/2014

                  —

                  prancūzų kalba: Règlement d'exécution (UE) no 414/2014

                  —

                  kroatų kalba: Provedbena uredba (EU) br. 414/2014

                  —

                  italų kalba: Regolamento di esecuzione (UE) n. 414/2014

                  —

                  latvių kalba: Īstenošanas regula (ES) Nr. 414/2014

                  —

                  lietuvių kalba: Įgyvendinimo reglamentas (ES) Nr. 414/2014

                  —

                  vengrų kalba: 414/2014/EU végrehajtási rendelet

                  —

                  maltiečių kalba: Regolament ta' Implimentazzjoni (UE) Nru 414/2014

                  —

                  olandų kalba: Uitvoeringsverordening (EU) nr. 414/2014

                  —

                  lenkų kalba: Rozporządzenie wykonawcze (UE) nr 414/2014

                  —

                  portugalų kalba: Regulamento de Execução (UE) n.o 414/2014

                  —

                  rumunų kalba: Regulamentul de punere în aplicare (UE) nr. 414/2014

                  —

                  slovakų kalba: Vykonávacie nariadenie (EÚ) č. 414/2014

                  —

                  slovėnų kalba: Izvedbena uredba (EU) št. 414/2014

                  —

                  suomių kalba: Täytäntöönpanoasetus (EU) N:o 414/2014

                  —

                  švedų kalba: Genomförandeförordning (EU) nr 414/2014


title: 2013 m. lapkričio 7 d. Komisijos įgyvendinimo reglamentas (ES) Nr. 1163/2013, kuriuo į saugomų kilmės vietos nuorodų ir saugomų geografinių nuorodų registrą įtraukiamas pavadinimas [Mohant (SKVN)]

text:
19.11.2013

               LT

               Europos Sąjungos oficialusis leidinys

               L 309/13

         KOMISIJOS ĮGYVENDINIMO REGLAMENTAS (ES) Nr. 1163/2013
   2013 m. lapkričio 7 d.
   kuriuo į saugomų kilmės vietos nuorodų ir saugomų geografinių nuorodų registrą įtraukiamas pavadinimas [Mohant (SKVN)]
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 2012 m. lapkričio 21 d. Europos Parlamento ir Tarybos reglamentą (ES) Nr. 1151/2012 dėl žemės ūkio ir maisto produktų kokybės sistemų (1), ypač į jo 52 straipsnio 2 dalį,
   kadangi:

               (1)

               remiantis Reglamento (ES) Nr. 1151/2012 50 straipsnio 2 dalies a punktu, Slovėnijos paraiška įregistruoti pavadinimą „Mohant“ paskelbta Europos Sąjungos oficialiajame leidinyje
                   (2);

               (2)

               prieštaravimo pareiškimų pagal Reglamento (ES) Nr. 1151/2012 51 straipsnį Komisija negavo, todėl šis pavadinimas turi būti įregistruotas,

         PRIĖMĖ ŠĮ REGLAMENTĄ:
   1 straipsnis
   Šio reglamento priede nurodytas pavadinimas įregistruojamas.
   2 straipsnis
   Šis reglamentas įsigalioja dvidešimtą dieną po jo paskelbimo Europos Sąjungos oficialiajame leidinyje.

      Šis reglamentas privalomas visas ir tiesiogiai taikomas visose valstybėse narėse.
      Priimta Briuselyje 2013 m. lapkričio 7 d.

            Komisijos vardu Pirmininko pavedimu

         Dacian CIOLOȘ

            Komisijos narys

      (1)  OL L 343, 2012 12 14, p. 1.

      (2)  OL C 160, 2013 6 6, p. 7.

      PRIEDAS
      Sutarties I priede išvardyti žmonėms vartoti skirti žemės ūkio produktai:

         1.3 klasė.   Sūriai.

      SLOVĖNIJA
      Mohant (SKVN)


title: 2014 m. kovo 7 d. Komisijos įgyvendinimo reglamentas (ES) Nr. 227/2014, kuriuo patvirtinamas reikšmingas saugomų kilmės vietos nuorodų ir saugomų geografinių nuorodų registre įregistruoto pavadinimo specifikacijos pakeitimas [Hořické trubičky (SGN)]

text:
11.3.2014

               LT

               Europos Sąjungos oficialusis leidinys

               L 70/14

      KOMISIJOS ĮGYVENDINIMO REGLAMENTAS (ES) Nr. 227/2014
   2014 m. kovo 7 d.
   kuriuo patvirtinamas reikšmingas saugomų kilmės vietos nuorodų ir saugomų geografinių nuorodų registre įregistruoto pavadinimo specifikacijos pakeitimas [Hořické trubičky (SGN)]
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 2012 m. lapkričio 21 d. Europos Parlamento ir Tarybos reglamentą (ES) Nr. 1151/2012 dėl žemės ūkio ir maisto produktų kokybės sistemų (1), ypač į jo 52 straipsnio 2 dalį,
   kadangi:

               (1)

               remdamasi Reglamento (ES) Nr. 1151/2012 53 straipsnio 1 dalies pirma pastraipa, Komisija išnagrinėjo Čekijos pateiktą saugomos geografinės nuorodos „Hořické trubičky“, kuri buvo įregistruota Komisijos reglamentu (EB) Nr. 989/2007 (2) su pakeitimais, padarytais Reglamentu (EB) Nr. 192/2008 (3), specifikacijos pakeitimo paraišką;

               (2)

               pagal Reglamento (ES) Nr. 1151/2012 53 straipsnio 2 dalies nuostatas šis pakeitimas yra reikšmingas, todėl pakeitimo paraišką Komisija paskelbė Europos Sąjungos oficialiajame leidinyje
                   (4), kaip reikalaujama minėto reglamento 50 straipsnio 2 dalies a punkte;

               (3)

               prieštaravimo pareiškimų pagal Reglamento (ES) Nr. 1151/2012 51 straipsnį Komisija negavo, todėl šis specifikacijos pakeitimas turi būti patvirtintas,

         PRIĖMĖ ŠĮ REGLAMENTĄ:
   1 straipsnis

      Europos Sąjungos oficialiajame leidinyje paskelbtas šio reglamento priede nurodyto pavadinimo specifikacijos pakeitimas patvirtinamas.
   2 straipsnis
   Šis reglamentas įsigalioja dvidešimtą dieną po jo paskelbimo Europos Sąjungos oficialiajame leidinyje.

      Šis reglamentas privalomas visas ir tiesiogiai taikomas visose valstybėse narėse.
      Priimta Briuselyje 2014 m. kovo 7 d.

            Komisijos vardu Pirmininko pavedimu

         Dacian CIOLOȘ

            Komisijos narys

      (1)  OL L 343, 2012 12 14, p. 1.

      (2)  OL L 219, 2007 8 24, p. 7.

      (3)  OL L 57, 2008 3 1, p. 11.

      (4)  OL C 296, 2013 10 12, p. 11.

      PRIEDAS
      Reglamento (ES) Nr. 1151/2012 I priedo I dalyje nurodyti žemės ūkio produktai ir maisto produktai:

         2.4 klasė.   Duona, pyragaičiai, pyragai, konditerijos gaminiai, sausainiai ir kiti kepiniai

      ČEKIJA
      Hořické trubičky (SGN)


title: 2013 m. sausio 11 d. Komisijos įgyvendinimo reglamentas (ES) Nr. 13/2013, kuriuo iš dalies keičiamas Įgyvendinimo reglamentas (ES) Nr. 394/2012, kuriuo nustatoma nekvotinio cukraus ir izogliukozės eksporto kiekybinė norma, taikoma iki 2012–2013 prekybos metų pabaigos, ir panaikinamas Reglamentas (ES) Nr. 931/2012

text:
12.1.2013

               LT

               Europos Sąjungos oficialusis leidinys

               L 8/8

         KOMISIJOS ĮGYVENDINIMO REGLAMENTAS (ES) Nr. 13/2013
   2013 m. sausio 11 d.
   kuriuo iš dalies keičiamas Įgyvendinimo reglamentas (ES) Nr. 394/2012, kuriuo nustatoma nekvotinio cukraus ir izogliukozės eksporto kiekybinė norma, taikoma iki 2012–2013 prekybos metų pabaigos, ir panaikinamas Reglamentas (ES) Nr. 931/2012
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 2007 m. spalio 22 d. Tarybos reglamentą (EB) Nr. 1234/2007, nustatantį bendrą žemės ūkio rinkų organizavimą ir konkrečias tam tikriems žemės ūkio produktams taikomas nuostatas (Bendrą bendro žemės ūkio rinkų organizavimo reglamentą) (1), ypač į jo 61 straipsnio pirmos pastraipos d punktą kartu su 4 straipsniu,
   atsižvelgdama į 2006 m. birželio 30 d. Komisijos reglamentą (EB) Nr. 951/2006, nustatantį išsamias Tarybos reglamento (EB) Nr. 318/2006 įgyvendinimo taisykles dėl prekybos su trečiosiomis šalimis cukraus sektoriuje (2), ypač į jo 7e straipsnį kartu su 9 straipsnio 1 dalimi,
   kadangi:

               (1)

               pagal Reglamento (EB) Nr. 1234/2007 61 straipsnio pirmos pastraipos d punktą prekybos metais viršijant to reglamento 56 straipsnyje nurodytą kvotą pagamintas cukrus ir izogliukozė gali būti eksportuojami tik neviršijant nustatytinos kiekybinės normos;

               (2)

               Reglamente (EB) Nr. 951/2006 nustatytos išsamios nekvotinių kiekių eksporto įgyvendinimo taisyklės, visų pirma susijusios su eksporto licencijų išdavimu;

               (3)

               iš pradžių buvo apskaičiuota, kad 2012–2013 prekybos metams nustatyta nekvotinio cukraus eksporto kiekybinė norma, t. y. 650 000 tonų baltojo cukraus ekvivalentu, turėtų atitikti rinkos poreikius. Tokia norma buvo nustatyta Komisijos įgyvendinimo reglamentu (ES) Nr. 394/2012 (3). Tačiau pagal naujausius skaičiavimus nekvotinio cukraus gamyba gali gerokai išaugti ir siekti 5 300 000 tonų. Todėl reikėtų užtikrinti papildomų nekvotinio cukraus pardavimo rinkoje galimybių;

               (4)

               kadangi PPO nustatytos 2012–2013 prekybos metų eksporto viršutinės ribos dar nepasiektos, tikslinga nekvotinio cukraus eksporto kiekybinę normą padidinti 700 000 tonų, siekiant Sąjungos cukraus gamintojams suteikti papildomų verslo galimybių. Tam, kad Sąjungos nekvotinio cukraus gamintojai galėtų pasinaudoti rinkos galimybėmis savo eksporto rinkose, tikslinga padidintas normas pradėti taikyti nuo 2013 m. sausio 14 d.;

               (5)

               Įgyvendinimo reglamentas (ES) Nr. 394/2012 turėtų būti atitinkamai iš dalies pakeistas;

               (6)

               siekiant leisti teikti nekvotinio cukraus eksporto licencijų paraiškas, 2012 m. spalio 10 d. Komisijos įgyvendinimo reglamento (ES) Nr. 931/2012, kuriuo nustatomas eksporto licencijų išdavimo procentinis dydis, kuriuo atmetamos eksporto licencijų paraiškos ir sustabdomas nekvotinio cukraus eksporto licencijų paraiškų teikimas (4) 1 straipsnio 3 dalyje numatytą paraiškų teikimo sustabdymą reikėtų atšaukti. Kadangi Įgyvendinimo reglamentas (ES) Nr. 931/2012 nebeturi poveikio, tikslinga jį panaikinti;

               (7)

               šiame reglamente numatytos priemonės atitinka Bendro žemės ūkio rinkų organizavimo vadybos komiteto nuomonę,

         PRIĖMĖ ŠĮ REGLAMENTĄ:
   1 straipsnis
   Įgyvendinimo reglamento (ES) Nr. 394/2012 1 straipsnio 1 dalis pakeičiama taip:

      „1.   2012–2013 prekybos metais Reglamento (EB) Nr. 1234/2007 61 straipsnio pirmos pastraipos d punkte nurodyta nekvotinio baltojo cukraus, kurio KN kodas yra 1701 99, kiekybinė norma eksportui be grąžinamosios išmokos yra 1 350 000 tonų.“

   2 straipsnis
   Įgyvendinimo reglamentas (ES) Nr. 931/2012 panaikinamas.
   3 straipsnis
   Šis reglamentas įsigalioja kitą dieną po jo paskelbimo Europos Sąjungos oficialiajame leidinyje.
   Jis taikomas nuo 2013 m. sausio 14 d.

      Šis reglamentas privalomas visas ir tiesiogiai taikomas visose valstybėse narėse.
      Priimta Briuselyje 2013 m. sausio 11 d.

            Komisijos vardu

            Pirmininkas

         José Manuel BARROSO

      (1)  OL L 299, 2007 11 16, p. 1.

      (2)  OL L 178, 2006 7 1, p. 24.

      (3)  OL L 123, 2012 5 9, p. 30.

      (4)  OL L 277, 2012 10 11, p. 7.


title: 2015 m. lapkričio 17 d. Komisijos įgyvendinimo reglamentas (ES) 2015/2062, kuriuo dėl medžiagos sisapronilo iš dalies keičiamas Reglamentas (ES) Nr. 37/2010 (Tekstas svarbus EEE)

text:
18.11.2015

               LT

               Europos Sąjungos oficialusis leidinys

               L 301/7

         KOMISIJOS ĮGYVENDINIMO REGLAMENTAS (ES) 2015/2062
   2015 m. lapkričio 17 d.
   kuriuo dėl medžiagos sisapronilo iš dalies keičiamas Reglamentas (ES) Nr. 37/2010
   (Tekstas svarbus EEE)
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 2009 m. gegužės 6 d. Europos Parlamento ir Tarybos reglamentą (EB) Nr. 470/2009, nustatantį Bendrijos farmakologiškai aktyvių medžiagų leistinų liekanų kiekių nustatymo gyvūninės kilmės maisto produktuose tvarką, panaikinantį Tarybos reglamentą (EEB) Nr. 2377/90 ir iš dalies keičiantį Europos Parlamento ir Tarybos direktyvą 2001/82/EB ir Europos Parlamento ir Tarybos reglamentą (EB) Nr. 726/2004 (1), ypač į jo 14 straipsnį kartu su 17 straipsniu,
   atsižvelgdama į Veterinarinių vaistų komiteto suformuluotą Europos vaistų agentūros nuomonę,
   kadangi:

               (1)

               pagal Reglamento (EB) Nr. 470/2009 17 straipsnį reikalaujama, kad reglamente būtų nustatyta farmakologiškai aktyvių medžiagų, naudojamų Sąjungoje maistiniams gyvūnams skirtuose veterinariniuose vaistuose arba gyvulininkystėje naudojamuose biocidiniuose produktuose, didžiausia leidžiamoji koncentracija (toliau – DLK);

               (2)

               Komisijos reglamento (ES) Nr. 37/2010 (2) priedo 1 lentelėje išvardytos farmakologiškai aktyvios medžiagos, jų klasifikacija ir DLK gyvūniniuose maisto produktuose;

               (3)

               sisapronilas dar nėra įtrauktas į šią lentelę;

               (4)

               Europos vaistų agentūrai (toliau – EMA) pateiktas prašymas nustatyti sisapronilo DLK galvijams;

               (5)

               EMA, remdamasi Veterinarinių vaistų komiteto nuomone, rekomendavo nustatyti sisapronilo DLK galvijams, taikytiną raumenims, riebalams, kepenims ir inkstams, jei medžiaga nevartojama gyvūnams, kurių pienas skirtas žmonėms vartoti;

               (6)

               pagal Reglamento (EB) Nr. 470/2009 5 straipsnį EMA turi svarstyti, ar konkrečiam maisto produktui nustatytą farmakologiškai aktyvių medžiagų DLK galima taikyti kitam maisto produktui, gaunamam iš tos pačios rūšies gyvūnų, arba vienos ar kelių rūšių gyvūnams nustatytą farmakologiškai aktyvių medžiagų DLK – kitų rūšių gyvūnams;

               (7)

               EMA nusprendė, kad galvijams taikomą sisapronilo DLK galima ekstrapoliuoti ožkoms;

               (8)

               todėl Reglamentas (ES) Nr. 37/2010 turėtų būti atitinkamai iš dalies pakeistas;

               (9)

               tikslinga nustatyti tinkamą laikotarpį susijusiems subjektams imtis priemonių, kurių gali reikėti, kad būtų laikomasi naujos DLK;

               (10)

               šiame reglamente nustatytos priemonės atitinka Veterinarinių vaistų nuolatinio komiteto nuomonę,

         PRIĖMĖ ŠĮ REGLAMENTĄ:
   1 straipsnis
   Reglamento (ES) Nr. 37/2010 priedas iš dalies keičiamas pagal šio reglamento priedą.
   2 straipsnis
   Šis reglamentas įsigalioja dvidešimtą dieną po jo paskelbimo Europos Sąjungos oficialiajame leidinyje.
   Jis taikomas nuo 2016 m. sausio 17 d.

      Šis reglamentas privalomas visas ir tiesiogiai taikomas visose valstybėse narėse.
      Priimta Briuselyje 2015 m. lapkričio 17 d.

            Komisijos vardu

            Pirmininkas

         Jean-Claude JUNCKER

      (1)  OL L 152, 2009 6 16, p. 11.

      (2)  2009 m. gruodžio 22 d. Komisijos reglamentas (ES) Nr. 37/2010 dėl farmakologiškai aktyvių medžiagų, jų klasifikacijos ir didžiausios leidžiamosios koncentracijos gyvūniniuose maisto produktuose (OL L 15, 2010 1 20, p. 1).

      PRIEDAS
      Į Reglamento (ES) Nr. 37/2010 priedo 1 lentelę abėcėlės tvarka įtraukiamas toks medžiagos įrašas:

                     Farmakologiškai aktyvi medžiaga

                     Žymeklio likutis

                     Gyvūnų rūšis

                     DLK

                     Tiksliniai audiniai

                     Kitos nuostatos (pagal Reglamento (EB) Nr. 470/2009 14 straipsnio 7 dalį)

                     Terapinė klasifikacija

                     „Sisapronilas

                     Sisapronilas

                     Galvijai, ožkos

                     100 μg/kg
                     2 000 μg/kg
                     200 μg/kg
                     100 μg/kg

                     Raumenys
                     Riebalai
                     Kepenys
                     Inkstai

                     Nevartojama gyvūnams, kurių pienas naudojamas žmonių maistui

                     Antiparazitinės veikliosios medžiagos ir (arba) veikliosios medžiagos, veikiančios ektoparazitus“


title: 2013 m. gegužės 16 d. Komisijos įgyvendinimo reglamentas (ES) Nr. 456/2013, kuriuo dėl Kroatijos stojimo į Europos Sąjungą nustatomos pereinamojo laikotarpio priemonės, susijusios su Reglamente (EB) Nr. 2535/2001 nustatytomis pieno importo kvotomis ir reglamentuose (EB) Nr. 412/2008 ir (EB) Nr. 431/2008 nustatytomis jautienos importo kvotomis

text:
17.5.2013

               LT

               Europos Sąjungos oficialusis leidinys

               L 133/13

         KOMISIJOS ĮGYVENDINIMO REGLAMENTAS (ES) Nr. 456/2013
   2013 m. gegužės 16 d.
   kuriuo dėl Kroatijos stojimo į Europos Sąjungą nustatomos pereinamojo laikotarpio priemonės, susijusios su Reglamente (EB) Nr. 2535/2001 nustatytomis pieno importo kvotomis ir reglamentuose (EB) Nr. 412/2008 ir (EB) Nr. 431/2008 nustatytomis jautienos importo kvotomis
   EUROPOS KOMISIJA,
   atsižvelgdama į Kroatijos stojimo sutartį, ypač į jos 3 straipsnio 4 dalį,
   atsižvelgdama į Kroatijos stojimo aktą, ypač į jo 41 straipsnį,
   kadangi:

               (1)

               atsižvelgiant į tai, kad 2013 m. liepos 1 d. Kroatija įstoja į Europos Sąjungą, būtina numatyti pereinamojo laikotarpio priemones, susijusias su tam tikromis pieno ir jautienos sektorių importo kvotomis, kad Kroatijos importuotojai galėtų jomis pasinaudoti;

               (2)

               2001 m. gruodžio 14 d. Komisijos reglamento (EB) Nr. 2535/2001, nustatančio išsamias Tarybos reglamento (EB) Nr. 1255/1999 taikymo taisykles dėl pieno bei pieno produktų importo tvarkos ir tarifinių kvotų atidarymo (1), 2 antraštinės dalies I skyriaus 2 skirsnyje numatyta, kad importo licencijų paraiškų teikėjus turi iš anksto patvirtinti valstybės narės, kurioje jie yra įsisteigę, kompetentinga institucija. Siekiant užtikrinti, kad Kroatijos veiklos vykdytojai nuo 2014 m. sausio 1 d. galėtų naudotis Reglamento (EB) Nr. 2535/2001 2 antraštinės dalies I skyriuje ir tos antraštinės dalies III skyriaus 2 skirsnyje numatytomis importo kvotomis, tiems veiklos vykdytojams turėtų būti leista prašymą ir būtiną atitinkamą įrodymą pateikti patvirtinti ne iki 2013 m. balandžio 1 d., o iki 2013 m. spalio 1 d. Apie patvirtinimo procedūros rezultatus Kroatijos institucijos turėtų informuoti paraiškų teikėjus ne iki 2013 m. gegužės 1 d., o iki 2013 m. lapkričio 1 d., o atitinkamus patvirtintų importuotojų sąrašus Komisijai atsiųsti ne iki 2013 m. gegužės 20 d., o iki 2013 m. lapkričio 15 d.;

               (3)

               2008 m. gegužės 8 d. Komisijos reglamentu (EB) Nr. 412/2008, kuriuo leidžiama pradėti naudoti sušaldytos ir perdirbimui skirtos jautienos importo tarifinę kvotą ir nustatomas jos administravimas (2), leidžiama pradėti kasmet nuo liepos 1 d. iki kitų metų birželio 30 d. naudoti 63 703 tonų užšaldytos jautienos su kaulais, skirtos perdirbti Sąjungoje, metinę importo tarifinę kvotą. Pagal Reglamento (EB) Nr. 412/2008 5 straipsnio 1 dalį importo teisių paraiškas teikiantys subjektai turi įrodyti, kad jie yra patvirtinti kaip perdirbimo įmonės pagal 2004 m. balandžio 29 d. Europos Parlamento ir Tarybos reglamento (EB) Nr. 853/2004, nustatančio konkrečius gyvūninės kilmės maisto produktų higienos reikalavimus (3), 4 straipsnį ir kad aktyviai užsiima perdirbtų produktų, kurių sudėtyje yra jautienos, gamyba kiekvienu iš 2006 m. rugpjūčio 31 d. Komisijos reglamento (EB) Nr. 1301/2006, nustatančio žemės ūkio produktų importo tarifinių kvotų, kurioms taikoma importo licencijų sistema, administravimo bendrąsias taisykles (4), 5 straipsnyje nurodytų dviejų referencinių laikotarpių. Atsižvelgiant į pirmą sąlygą, kad importo teisių paraiškas teikiantys Kroatijos subjektai 2013 m. liepos 1 d.–2014 m. birželio 30 d. galėtų vykdyti importą, jie turi įrodyti, kad yra patvirtinti kaip perdirbimo įmonės, turinčios teisę eksportuoti į Sąjungą pagal 2004 m. balandžio 29 d. Europos Parlamento ir Tarybos reglamento (EB) Nr. 854/2004, nustatančio specialiąsias gyvūninės kilmės produktų, skirtų vartoti žmonėms, oficialios kontrolės taisykles (5), 12 straipsnį. Kalbant apie reikalavimą, pagal kurį, norint pateikti importo teisių paraišką pagal Reglamentą (EB) Nr. 412/2008, reikia pateikti įrodymą apie praeityje vykdytą veiklą, Kroatijos atveju ši veikla – tai nacionalinės teisės aktų nuostatas atitinkanti perdirbtų produktų su jautiena gamyba Kroatijoje 2011 ir 2012 m.;

               (4)

               2008 m. gegužės 19 d. Komisijos reglamentu (EB) Nr. 431/2008, kuriuo leidžiama pradėti naudoti sušaldytos galvijienos, kuriai priskirtas KN kodas 0202, bei produktų, kuriems priskirtas KN kodas 0206 29 91, importo tarifinę kvotą ir kuriuo numatomas jos administravimas (6), leidžiama pradėti kasmet nuo liepos 1 d. iki kitų metų birželio 30 d. naudoti 53 000 tonų užšaldytos jautienos metinę importo tarifinę kvotą. Kalbant apie 2013 m. liepos 1 d.–2014 m. birželio 30 d. kvotos laikotarpį, reikėtų patikslinti, kad įrodymas, kurį turi pateikti Kroatijos veiklos vykdytojai, norėdami pateikti importo teisių paraiškas, neturėtų būti susijęs su importu iš valstybių narių;

               (5)

               šiame reglamente nustatytos priemonės atitinka Bendro žemės ūkio rinkų organizavimo vadybos komiteto nuomonę,

         PRIĖMĖ ŠĮ REGLAMENTĄ:
   1 straipsnis
   Su Reglamentu (EB) Nr. 2535/2001 susijusios pereinamojo laikotarpio priemonės
   1.   Nukrypstant nuo Reglamento (EB) Nr. 2535/2001 8 straipsnio, importo 2014 m. sausio 1 d.–birželio 30 d. pagal to reglamento 2 antraštinės dalies I skyriuje ir tos antraštinės dalies III skyriaus 2 skirsnyje nurodytas kvotas patvirtinimas suteikiamas tiems paraiškų teikėjams, kurie iki 2013 m. spalio 1 d. kompetentingoms Kroatijos, kurioje jie yra įsisteigę ir užsiregistravę kaip PVM mokėtojai, institucijoms pateikia įrodymą, kad 2011 ir 2012 m. jie į Kroatiją importavo arba iš jos eksportavo ne mažiau kaip 25 tonas Kombinuotosios nomenklatūros 04 skirsniui priskiriamų pieno produktų.
   2.   Taikant 1 dalį, laikino įvežimo ir išvežimo perdirbti sandoriai nėra laikomi importu ir eksportu.
   3.   Nukrypstant nuo Reglamento (EB) Nr. 2535/2001 9 straipsnio, Kroatijos kompetentinga institucija iki 2013 m. lapkričio 1 d. praneša paraiškų teikėjų patvirtinimo procedūros rezultatus ir atitinkamais atvejais jų patvirtinimo numerius. Patvirtinimas galioja iki 2014 m. birželio 30 d.
   4.   Nukrypstant nuo Reglamento (EB) Nr. 2535/2001 10 straipsnio 1 dalies, kompetentinga Kroatijos institucija patvirtintų importuotojų sąrašus pagal to straipsnio 3 dalį iki 2013 m. lapkričio 15 d. atsiunčia Komisijai, kuri juos persiunčia kitų valstybių narių kompetentingoms institucijoms.
   Remiantis Reglamento (EB) Nr. 2535/2001 11–14 straipsniais 2013 m. lapkričio 20–30 d. teikti importo 2014 m. sausio 1 d.–birželio 30 d. licencijų paraiškas leidžiama tik sąraše nurodytiems importuotojams.
   2 straipsnis
   Su Reglamentu (EB) Nr. 412/2008 susijusios pereinamojo laikotarpio priemonės
   Nukrypstant nuo Reglamento (EB) Nr. 412/2008 5 straipsnio, importo teisių paraiškas teikiantys Kroatijos subjektai, norintys vykdyti importo veiklą 2013 m. liepos 1 d.–2014 m. birželio 30 d. importo tarifinės kvotos laikotarpiu, įrodo, kad jie patvirtinti kaip perdirbimo įmonės, turinčios teisę eksportuoti į Sąjungą pagal Reglamento (EB) Nr. 854/2004 12 straipsnį, ir kompetentingoms Kroatijos institucijoms pateikia įrodymą, kad aktyviai užsiėmė Kroatijos teisės aktų nuostatas atitinkančia perdirbtų produktų su jautiena gamyba kiekvienu iš dviejų Reglamento (EB) Nr. 1301/2006 5 straipsnyje nurodytų referencinių laikotarpių.
   3 straipsnis
   Su Reglamentu (EB) Nr. 431/2008 susijusios pereinamojo laikotarpio priemonės
   Nukrypstant nuo Reglamento (EB) Nr. 431/2008 4 straipsnio 1 dalies, importo teisių paraiškas teikiantys Kroatijos subjektai, norintys vykdyti importo veiklą 2013 m. liepos 1 d. prasidedančiu kvotos laikotarpiu, įrodo kompetentingoms Kroatijos institucijoms, kad 2012 m. gegužės 1 d.–2013 m. balandžio 30 d. pagal atitinkamas Kroatijos muitinės nuostatas jie importavo tam tikrą jautienos, kuriai priskirti KN kodai 0201, 0202, 0206 10 95 arba 0206 29 91, kiekį (arba tas kiekis buvo importuotas jų vardu), išskyrus importą iš valstybių narių. Tas kiekis yra laikomas referenciniu kiekiu.
   4 straipsnis
   Įsigaliojimas
   Šis reglamentas įsigalioja Kroatijos stojimo į Europos Sąjungą sutarties įsigaliojimo dieną.

      Šis reglamentas privalomas visas ir tiesiogiai taikomas visose valstybėse narėse.
      Priimta Briuselyje 2013 m. gegužės 16 d.

            Komisijos vardu

            Pirmininkas

         José Manuel BARROSO

      (1)  OL L 341, 2001 12 22, p. 29.

      (2)  OL L 125, 2008 5 9, p. 7.

      (3)  OL L 139, 2004 4 30, p. 55.

      (4)  OL L 238, 2006 9 1, p. 13.

      (5)  OL L 139, 2004 4 30, p. 206.

      (6)  OL L 130, 2008 5 20, p. 3.


title: 2009 m. gruodžio 18 d. Tarybos įgyvendinimo reglamentas (ES) Nr. 1252/2009, kuriuo baigiama naujojo eksportuotojo peržiūra, susijusi su Reglamentu (EB) Nr. 1338/2006, nustatančiu galutinį antidempingo muitą importuojamoms Kinijos Liaudies Respublikos kilmės zomšinėms odoms, atgaline data surenkamas ir nustatomas antidempingo muitas vieno šios šalies eksportuotojo importuojamam produktui ir nutraukiama šio importuojamo produkto registracija

text:
19.12.2009

               LT

               Europos Sąjungos oficialusis leidinys

               L 338/12

      TARYBOS ĮGYVENDINIMO REGLAMENTAS (ES) Nr. 1252/2009
   2009 m. gruodžio 18 d.
   kuriuo baigiama naujojo eksportuotojo peržiūra, susijusi su Reglamentu (EB) Nr. 1338/2006, nustatančiu galutinį antidempingo muitą importuojamoms Kinijos Liaudies Respublikos kilmės zomšinėms odoms, atgaline data surenkamas ir nustatomas antidempingo muitas vieno šios šalies eksportuotojo importuojamam produktui ir nutraukiama šio importuojamo produkto registracija
   EUROPOS SĄJUNGOS TARYBA,
   atsižvelgdama į Europos bendrijos steigimo sutartį,
   atsižvelgdama į 1995 m. gruodžio 22 d. Tarybos reglamentą (EB) Nr. 384/96 dėl apsaugos nuo importo dempingo kaina iš Europos bendrijos narėmis nesančių valstybių (1) (toliau – pagrindinis reglamentas), ypač į jo 11 straipsnio 4 dalį,
   atsižvelgdama į Europos Komisijos pasiūlymą, pateiktą pasitarus su Patariamuoju komitetu,
   kadangi:
   1.   GALIOJANČIOS PRIEMONĖS

               (1)

               Po tyrimo (toliau – pradinis tyrimas) Reglamentu (EB) Nr. 1338/2006 (2) Taryba nustatė galutinį antidempingo muitą importuojamoms Kinijos Liaudies Respublikos (toliau – KLR) kilmės zomšinėms odoms. Galiojančios priemonės – tai galutinė visai šaliai apskaičiuota ad valorem 58,9 % muito norma.

         2.   DABARTINIS TYRIMAS

   a)   Prašymas atlikti peržiūrą

               (2)

               Nustačiusi galutines antidempingo priemones Komisija gavo prašymą atlikti naujojo eksportuotojo peržiūrą pagal pagrindinio reglamento 11 straipsnio 4 dalį. Prašymas buvo pagrįstas teiginiu, kad eksportuojantis gamintojas Henan Prosper Skins and Leather Enterprise Co. Ltd. (toliau – pareiškėjas):

                           i)

                           neeksportavo zomšinių odų prieš tai ar pradinio tyrimo tiriamuoju laikotarpiu;

                           ii)

                           nėra susijęs su jokiu eksportuojančiu gamintoju, kuriam taikomos Reglamentu (EB) Nr. 1338/2006 nustatytos priemonės;

                           iii)

                           pradėjo eksportuoti zomšines odas į Sąjungą pasibaigus pradinio tyrimo tiriamajam laikotarpiui;

                           iv)

                           veikia rinkos ekonomikos sąlygomis, kaip apibrėžta pagrindinio reglamento 2 straipsnio 7 dalies c punkte, arba prašo taikyti individualų režimą pagal pagrindinio reglamento 9 straipsnio 5 dalį.

         b)   Naujojo eksportuotojo peržiūros inicijavimas

               (3)

               Komisija išnagrinėjo pareiškėjo pateiktus prima facie įrodymus ir nusprendė, kad jų pakanka pagrįstai inicijuoti peržiūrą pagal pagrindinio reglamento 11 straipsnio 4 dalį. Pasikonsultavusi su Patariamuoju komitetu ir suteikusi galimybę susijusiai Sąjungos pramonės šakai pateikti pastabas, Komisija reglamentu (EB) Nr. 573/2009 (3) inicijavo Reglamento (EB) Nr. 1338/2006 peržiūrą dėl pareiškėjo.

               (4)

               Pagal Reglamento (EB) Nr. 573/2009 2 straipsnį buvo panaikintas Reglamentu (EB) Nr. 1338/2006 nustatytas antidempingo muitas importuojamoms pareiškėjo gaminamoms zomšinėms odoms. Tuo pat metu pagal pagrindinio reglamento 14 straipsnio 5 dalį muitinėms buvo nurodyta imtis reikalingų veiksmų importuojamoms pareiškėjo gaminamoms zomšinėms odoms registruoti.

         c)   Nagrinėjamasis produktas

               (5)

               Šioje peržiūroje nagrinėjamasis produktas yra pradiniame tyrime apibrėžtos Kinijos Liaudies Respublikos kilmės zomšinės odos, t. y. zomšinės odos ir kombinuotos zomšinės odos, supjaustytos arba nesupjaustytos reikiamų formų gabalais, įskaitant „krasto“ (angl. crust) būdu pagamintas zomšines ir kombinuotas zomšines odas (toliau – zomšinės odos), kurių KN kodai šiuo metu yra 4114 10 10 ir 4114 10 90.

         d)   Suinteresuotosios šalys

               (6)

               Komisija oficialiai pranešė Sąjungos pramonei, pareiškėjui ir eksportuojančios šalies atstovams apie peržiūros inicijavimą. Suinteresuotosioms šalims buvo suteikta galimybė teikti savo nuomonę raštu ir būti išklausytoms.

         e)   Peržiūros tiriamasis laikotarpis

               (7)

               Atliekant dempingo tyrimą nagrinėtas 2008 m. liepos 1 d.–2009 m. birželio 30 d. laikotarpis (toliau – peržiūros tiriamasis laikotarpis arba PTL).

         3.   PRAŠYMO ATLIKTI NAUJOJO EKSPORTUOTOJO PERŽIŪRĄ ATSIĖMIMAS

               (8)

               Komisija nusiuntė klausimyną pareiškėjui ir iki nustatytos dienos gavo atsakymą. Pareiškėjo patalpose tikrinant jo pateiktus atsakymus į klausimyną, paaiškėjo, kad pareiškėjas pateikė melagingą ir klaidingą informaciją pagal pagrindinio reglamento 18 straipsnio 1 dalį. Be to, pareiškėjas nusprendė apskritai nutraukti bendradarbiavimą, todėl patikrinimą reikėjo nutraukti jo nepabaigus. 2009 m. rugsėjo 21 d. pareiškėjas oficialiai atsiėmė prašymą atlikti naujojo eksportuotojo peržiūrą.

               (9)

               Pareiškėjui buvo pranešta, kad jo pateikta informacija nebuvo patikima ir bus atmesta, todėl jo buvo paprašyta pateikti paaiškinimus per nustatytą terminą pagal pagrindinio reglamento 18 straipsnio 4 dalį. Pareiškėjas nepateikė jokių paaiškinimų.

               (10)

               Atsižvelgiant į pirmiau išdėstytas aplinkybes, nepaisant prašymo atsiėmimo buvo nuspręsta, kad tikslinga tęsti tyrimą ex officio ir išvadas dėl pareiškėjo pagrįsti turimais faktais pagal pagrindinio reglamento 18 straipsnį.

               (11)

               Neturint kitos informacijos, pareiškėjui taikytina muito norma nustatoma tokia, kaip visai šaliai nustatytas muitas.

         4.   TYRIMO IŠVADOS IR ANTIDEMPINGO MUITO SURINKIMAS ATGALINE DATA

               (12)

               Atsižvelgiant į pirmiau pateiktas išvadas, padaryta išvada, kad importuojamoms Henan Prosper Skins & Leather Enterprise Co., Ltd. gaminamoms ir eksportui į Sąjungą parduodamoms Kinijos Liaudies Respublikos kilmės zomšinėms odoms, t. y. zomšinėms odoms ir kombinuotoms zomšinėms odoms, supjaustytoms arba nesupjaustytoms reikiamų formų gabalais, įskaitant „krasto“ (angl. crust) būdu pagamintas zomšines ir kombinuotas zomšines odas, kurių KN kodai šiuo metu yra 4114 10 10 ir 4114 10 90 (TARIC papildomas kodas A957), turėtų būti taikomas antidempingo muitas, kurio dydis yra toks, koks Reglamentu (EB) Nr. 1338/2006 nustatytas visoms Kinijos Liaudies Respublikos bendrovėms, ir kad minėtą muito normą reikėtų iš naujo nustatyti bei atgaline data surinkti muitą už importuojamą nagrinėjamąjį produktą, kuriam pagal Reglamento (EB) Nr. 573/2009 3 straipsnį nustatyta registracija.

         5.   ATSKLEIDIMAS IR PRIEMONIŲ TAIKYMO TRUKMĖ

               (13)

               Pareiškėjui, Sąjungos pramonei ir eksportuojančios šalies atstovams pranešta apie pagrindinius faktus ir aplinkybes, kuriomis remiantis padarytos minėtos išvados, ir jiems suteikta galimybė pateikti pastabų. Tokio pobūdžio pastabų, dėl kurių būtų pagrįsta keisti pirmiau minėtas išvadas, nebuvo gauta.

               (14)

               Ši peržiūra neturi įtakos datai, kurią pagal pagrindinio reglamento 11 straipsnio 2 dalį baigs galioti Reglamentu (EB) Nr. 1338/2006 nustatytos priemonės,

         PRIĖMĖ ŠĮ REGLAMENTĄ:
   1 straipsnis
   1.   Reglamentu (EB) Nr. 573/2009 inicijuota naujojo eksportuotojo peržiūra baigiama ir Reglamento (EB) Nr. 573/2009 1 straipsnyje nurodytiems importuojamiems produktams nustatomas toks antidempingo muito dydis, koks pagal Reglamento (EB) Nr. 1338/2006 1 straipsnio 2 dalį nustatytas visoms Kinijos Liaudies Respublikos bendrovėms.
   2.   Antidempingo muitas, kurio dydis yra toks, koks pagal Reglamento (EB) Nr. 1338/2006 1 straipsnio 2 dalį nustatytas visoms Kinijos Liaudies Respublikos bendrovėms, surenkamas nuo 2009 m. liepos 3 d. už importuotas zomšines odas, kurios buvo registruojamos pagal Reglamento (EB) Nr. 573/2009 3 straipsnį.
   3.   Muitinei nurodoma nebevykdyti registracijos pagal Reglamento (EB) Nr. 573/2009 3 straipsnį.
   4.   Jeigu nenurodyta kitaip, taikomos galiojančios muitus reglamentuojančios nuostatos.
   2 straipsnis
   Šis reglamentas įsigalioja kitą dieną po jo paskelbimo Europos Sąjungos oficialiajame leidinyje.

      Šis reglamentas yra privalomas visas ir tiesiogiai taikomas visose valstybėse narėse.
      Priimta Briuselyje 2009 m. gruodžio 18 d.

            Tarybos vardu

            Pirmininkè

         Å. TORSTENSSON

      (1)  OL L 56, 1996 3 6, p. 1.

      (2)  OL L 251, 2006 9 14, p. 1.

      (3)  2009 m. birželio 29 d. Komisijos reglamentas (EB) Nr. 573/2009, kuriuo inicijuojama Tarybos reglamento (EB) Nr. 1338/2006, kuriuo nustatomas galutinis antidempingo muitas importuojamoms Kinijos Liaudies Respublikos kilmės zomšinėms odoms, naujo eksportuotojo peržiūra, panaikinamas muitas produktui, importuojamam iš vieno šios šalies eksportuojančio gamintojo, ir nustatoma privaloma šio importuojamo produkto registracija (OL L 172, 2009 7 2, p. 3).


title: 2016 m. balandžio 26 d. Komisijos įgyvendinimo reglamentas (ES) 2016/665 dėl tam tikrų prekių klasifikavimo Kombinuotojoje nomenklatūroje

text:
29.4.2016

                  LT

                  Europos Sąjungos oficialusis leidinys

                  L 115/22

            KOMISIJOS ĮGYVENDINIMO REGLAMENTAS (ES) 2016/665
      2016 m. balandžio 26 d.
      dėl tam tikrų prekių klasifikavimo Kombinuotojoje nomenklatūroje
      EUROPOS KOMISIJA,
      atsižvelgdama į Sutartį dėl Europos Sąjungos veikimo,
      atsižvelgdama į 1987 m. liepos 23 d. Tarybos reglamentą (EEB) Nr. 2658/87 dėl tarifų ir statistinės nomenklatūros bei dėl Bendrojo muitų tarifo (1), ypač į jo 9 straipsnio 1 dalies a punktą,
      kadangi:

                  (1)

                  siekiant užtikrinti, kad Reglamento (EEB) Nr. 2658/87 priede pateikta Kombinuotoji nomenklatūra būtų taikoma vienodai, būtina patvirtinti priemones, susijusias su šio reglamento priede nurodytų prekių klasifikavimu;

                  (2)

                  Reglamente (EEB) Nr. 2658/87 nustatytos bendrosios Kombinuotosios nomenklatūros aiškinimo taisyklės. Šios taisyklės taip pat taikomos bet kuriai kitai specialiomis Sąjungos teisės aktų nuostatomis įteisintai nomenklatūrai, visiškai ar iš dalies sudarytai remiantis Kombinuotąja nomenklatūra arba ją papildančiai subpozicijų dalimis, kad būtų galima taikyti tarifinio reguliavimo ir kitas su prekyba prekėmis susijusias priemones;

                  (3)

                  laikantis minėtų bendrųjų taisyklių, šio reglamento priede pateiktos lentelės 1 skiltyje aprašytos prekės, remiantis 3 skiltyje išdėstytais motyvais, turėtų būti klasifikuojamos priskiriant 2 skiltyje nurodytą KN kodą;

                  (4)

                  reikėtų nustatyti, kad suteikta šio reglamento nuostatų neatitinkančia privalomąja tarifine informacija apie šiame reglamente nurodytas prekes jos turėtojas galėtų remtis dar tam tikrą laikotarpį, kaip nustatyta Tarybos reglamento (EEB) Nr. 2913/92 (2) 12 straipsnio 6 dalyje. Tas laikotarpis turėtų būti trys mėnesiai;

                  (5)

                  šiame reglamente nustatytos priemonės atitinka Muitinės kodekso komiteto nuomonę,

            PRIĖMĖ ŠĮ REGLAMENTĄ:
      1 straipsnis
      Šio reglamento priede pateiktos lentelės 1 skiltyje aprašytos prekės Kombinuotojoje nomenklatūroje klasifikuojamos priskiriant lentelės 2 skiltyje nurodytą KN kodą.
      2 straipsnis
      Šio reglamento nuostatų neatitinkančia privalomąja tarifine informacija, vadovaujantis Reglamento (EEB) Nr. 2913/92 12 straipsnio 6 dalimi, galima remtis dar tris mėnesius nuo šio reglamento įsigaliojimo dienos.
      3 straipsnis
      Šis reglamentas įsigalioja dvidešimtą dieną po jo paskelbimo Europos Sąjungos oficialiajame leidinyje.

         Šis reglamentas privalomas visas ir tiesiogiai taikomas visose valstybėse narėse.
         Priimta Briuselyje 2016 m. balandžio 26 d.

               Komisijos vardu

               Pirmininko pavedimu

            Stephen QUEST

               Mokesčių ir muitų sąjungos generalinis direktorius

         (1)  OL L 256, 1987 9 7, p. 1.

         (2)  1992 m. spalio 12 d. Tarybos reglamentas (EEB) Nr. 2913/92, nustatantis Bendrijos muitinės kodeksą (OL L 302, 1992 10 19, p. 1).

         PRIEDAS

                     Prekių aprašymas

                     Klasifikavimas
                     (KN kodas)

                     Motyvai

                     (1)

                     (2)

                     (3)

                     Rankinis elektros įrankis (vadinamasis klijų pistoletas), skirtas kaitinant ištirpintiems klijams užtepti ant medienos ir kitų medžiagų. Įrankio korpusas pagamintas iš plastikų, o prie jo pritvirtintas keičiamas iš netauriojo metalo pagamintas antgalis. Keičiant antgalį galima reguliuoti ištekančių klijų kiekį.
                     Įjungus įrankį ima kaisti klijų išleidimo vamzdelis, kurio temperatūra kontroliuojama termostatu, o įkaitus šiam vamzdeliui savo ruožtu įkaista keičiama klijų lazdelė (maksimali temperatūra – 207 °C). Klijai suskystėja ir juos galima tepti ant norimų suklijuoti medžiagų.
                     Įrankis visų pirma skirtas naudoti profesionalams, pavyzdžiui, pakavimo ar baldų gamybos sektoriuose arba surenkant stendus.
                     Žr. paveikslą (*).

                     8419 89 98

                     Klasifikuojama vadovaujantis Kombinuotosios nomenklatūros 1 ir 6 bendrosiomis aiškinimo taisyklėmis, XVI skyriaus 3 pastaba ir KN kodus 8419 , 8419 89  ir 8419 89 98  atitinkančiais prekių aprašymais.
                     Įrankis nepriskirtinas 8205  pozicijai kaip kitoje vietoje nenurodytas iš netauriojo metalo pagamintas rankinis įrankis, nes jo funkcija yra nurodyta 84 skirsnyje.
                     Įrankis nepriskirtinas ir 8424  pozicijai kaip mechaninis įtaisas, skirtas skysčiams arba milteliams išsvaidyti, paskleisti arba purkšti, arba kaip purkštuvas, nes juo klijai nėra išsvaidomi, paskleidžiami arba purškiami.
                     Įrankis nepriskirtinas ir 8516  pozicijai kaip buitinis elektroterminis prietaisas, nes jis skirtas naudoti profesionalams ir pagal savo pobūdį nėra paprastai buityje naudojamas įrankis (taip pat žr. Suderintos sistemos (SS) paaiškinimų 8516  pozicijos paaiškinimų E dalį).
                     Įrankis nepriskirtinas ir 8465  pozicijai kaip medienos apdirbimo staklės, nes juo nėra apdirbama mediena. Be to, tai rankinis, prie nieko netvirtinamas įrankis (taip pat žr. SS paaiškinimų 8465  pozicijos paaiškinimus).
                     Pagrindine įrankio funkcija laikytinas medžiagų apdorojimas naudojant su temperatūros pokyčiu susijusį procesą – šildymą (8419  pozicijoje nurodyta funkcija), be to, įrankiu galima reguliuoti ištekančių klijų kiekį ir jų tepimo procesą (atskira kitoje vietoje nenurodyta funkcija).
                     Todėl įrankis klasifikuotinas kaip kitos elektra šildomos mašinos, naudojamos medžiagoms apdoroti, priskiriant KN kodą 8419 89 98 .

            (*)  Paveikslas pateikiamas tik dėl informacijos.


title: 2012 m. rugpjūčio 30 d. Komisijos įgyvendinimo reglamentas (ES) Nr. 786/2012, kuriuo iš dalies keičiamas ir taisomas Reglamentas (EB) Nr. 951/2006, nustatantis išsamias Tarybos reglamento (EB) Nr. 318/2006 įgyvendinimo taisykles dėl prekybos su trečiosiomis šalimis cukraus sektoriuje

text:
1.9.2012

               LT

               Europos Sąjungos oficialusis leidinys

               L 235/1

         KOMISIJOS ĮGYVENDINIMO REGLAMENTAS (ES) Nr. 786/2012
   2012 m. rugpjūčio 30 d.
   kuriuo iš dalies keičiamas ir taisomas Reglamentas (EB) Nr. 951/2006, nustatantis išsamias Tarybos reglamento (EB) Nr. 318/2006 įgyvendinimo taisykles dėl prekybos su trečiosiomis šalimis cukraus sektoriuje
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 2007 m. spalio 22 d. Tarybos reglamentą (EB) Nr. 1234/2007, nustatantį bendrą žemės ūkio rinkų organizavimą ir konkrečias tam tikriems žemės ūkio produktams taikomas nuostatas (Bendrą bendro žemės ūkio rinkų organizavimo reglamentą) (1), ypač į jo 134 straipsnį, 161 straipsnio 3 dalį, 170 straipsnį ir 192 straipsnio 2 dalį kartu su 4 straipsniu,
   kadangi:

               (1)

               2009 m. rugpjūčio 31 d. Komisijos reglamentu (EB) Nr. 792/2009, kuriuo nustatomos išsamios valstybių narių bendrojo rinkų organizavimo įgyvendinimo, tiesioginių išmokų tvarkos, žemės ūkio produktų gamybos ir pardavimo skatinimo, atokiausiems regionams ir mažosioms Egėjo jūros saloms taikomos tvarkos informacijos ir dokumentų teikimo Komisijai taisyklės (2), nustatytos bendrosios taisyklės, pagal kurias valstybių narių kompetentingos institucijos Komisijai teikia informaciją ir dokumentus. Tose taisyklėse visų pirma aptariamas valstybių narių įpareigojimas naudoti Komisijos nurodytas informacines sistemas ir valdžios institucijoms arba asmenims, įgaliotiems siųsti pranešimus, suteiktų prieigos teisių tvirtinimas. Be to, tame reglamente nustatyti bendrieji informacinėms sistemoms taikomi principai, kuriais užtikrinamas dokumentų autentiškumas, vientisumas ir tinkamumas naudoti ateityje ir numatyta asmens duomenų apsauga;

               (2)

               remiantis Reglamentu (EB) Nr. 792/2009, įpareigojimas naudoti informacines sistemas pagal tą reglamentą turi būti numatytas reglamentuose, kuriais nustatomas įpareigojimas teikti konkrečius pranešimus;

               (3)

               Komisija sukūrė elektroninio dokumentų tvarkymo ir procedūrų valdymo informacinę sistemą, naudojamą vidaus darbo procedūroms ir ryšiams su valdžios institucijomis, dalyvaujančiomis įgyvendinant bendrą žemės ūkio politiką. Manoma, kad naudojantis ta sistema gali būti vykdomi kai kurie įpareigojimai teikti pranešimus pagal Reglamentą (EB) Nr. 792/2009, visų pirma įpareigojimai, numatyti Komisijos reglamente (EB) Nr. 951/2006 (3);

               (4)

               siekiant veiksmingo administravimo ir atsižvelgiant į patirtį, kai kuriuos pranešimus Reglamente (EB) Nr. 951/2006 reikėtų supaprastinti ir patikslinti jų turinį arba iš to reglamento išbraukti;

               (5)

               siekiant aiškumo, tikslinga aiškiai nustatyti, kad Reglamente (EB) Nr. 951/2006 nurodytoms licencijoms taikomas 2008 m. balandžio 23 d. Komisijos reglamentas (EB) Nr. 376/2008, nustatantis bendrąsias išsamias taisykles dėl importo ir eksporto licencijų bei išankstinio nustatymo sertifikatų sistemos taikymo žemės ūkio produktams (4), jeigu Reglamente (EB) Nr. 951/2006 nenustatyta kitaip;

               (6)

               izogliukozės produktai nėra įtraukti į Reglamento (EB) Nr. 376/2008 II priedo II dalies C skirsnyje pateiktą sąrašą, todėl eksportuojant laisvoje apyvartoje Sąjungos rinkoje esančią ir virškvotine nelaikomą izogliukozę be grąžinamosios išmokos eksporto licencijos nereikalaujama. Į tai turėtų būtų atsižvelgta Reglamento (EB) Nr. 951/2006 7 straipsnyje, kuriame turėtų būti panaikinta bet kokia nuoroda į izogliukozę;

               (7)

               pagal Reglamento (EB) Nr. 1234/2007 61 straipsnio pirmos pastraipos d punktą cukrus arba izogliukozė, pagaminti viršijus to reglamento 56 straipsnyje nurodytą kvotą, gali būti eksportuojami tik neviršijant Komisijos nustatomos kiekybinės normos. Nustatydama kiekybinę normą Komisija turi laikytis pagal Sutarties 218 straipsnį sudarytų susitarimų įsipareigojimų;

               (8)

               kai Sąjungoje išauga nekvotinio cukraus gamyba, visų pirma esant aukštoms pasaulinės rinkos kainoms, cukraus gamintojų pateikiamos eksporto licencijų paraiškos gali gerokai viršyti turimus kiekius. Esant didelei ūkio subjektų konkurencijai dėl eksporto licencijų, tam tikri ūkio subjektai gali pateikti licencijų paraiškas atitinkamiems prekybos metams dėl jų faktinę nekvotinio cukraus gamybos apimtį viršijančio kiekio. Dėl tokios spekuliacinės elgsenos galėtų būti neišnaudojamos Sąjungos nekvotinio cukraus eksporto galimybės ir padidėti įtampa Sąjungos nekvotinio cukraus rinkoje, o kartu išaugti cukraus pertekliaus kaupimosi rizika;

               (9)

               remiantis Reglamento (EB) Nr. 376/2008 8 straipsniu, licencijomis arba sertifikatais suteiktas teises atitinkamos licencijos arba sertifikato galiojimo laikotarpiu jų savininkas gali vieną kartą perleisti. Siekiant sumažinti spekuliacinės cukraus gamintojų elgsenos riziką, tikslinga uždrausti perleisti nekvotinio cukraus eksporto licencijas;

               (10)

               1995 m. birželio 28 d. Komisijos reglamento (EB) Nr. 1484/95, nustatančio išsamias papildomų importo muitų sistemos taikymo taisykles ir tipines kainas paukštienos bei kiaušinių sektoriams ir kiaušinių albuminui ir panaikinančio Reglamentą Nr. 163/67/EEB (5), 3 straipsnio 4 dalyje ir 2007 m. gegužės 8 d. Komisijos reglamento (EB) Nr. 504/2007, nustatančio išsamias papildomų importo muitų pieno ir pieno produktų sektoriuje tvarkos taikymo taisykles (6), 4 straipsnio 4 dalyje nustatytas laikotarpis, per kurį atitinkami importuotojai turi įrodyti, kad atitinkama siunta buvo realizuota pagal deklaruotų CIF importo kainų teisingumą patvirtinančias sąlygas. Siekiant suvienodinti įgyvendinimo taisykles, taikomas papildomiems importo muitams skirtinguose sektoriuose, tikslinga Reglamento (EB) Nr. 951/2006 38 straipsnio 4 dalį suderinti su Reglamento (EB) Nr. 1484/95 3 straipsnio 4 dalimi ir Reglamento (EB) Nr. 504/2007 4 straipsnio 4 dalimi;

               (11)

               Reglamento (EB) Nr. 951/2006 34 straipsnio 3 dalyje nustatyta, kad valstybės narės kiekvieną mėnesį turi pateikti Komisijai informaciją, susijusią su melasos pasauline rinka. Patirtis rodo, kad dėl melasos rinkų ypatumų tokią informaciją sunku gauti, ir dauguma valstybių narių tokios susijusios informacijos neturi. Todėl tikslinga panaikinti įpareigojimą teikti tokius pranešimus;

               (12)

               1987 m. liepos 23 d. Tarybos reglamento (EEB) Nr. 2658/87 dėl tarifų ir statistinės nomenklatūros bei dėl Bendrojo muitų tarifo (7) I priedo 17 skirsnyje su pakeitimais, padarytais Komisijos įgyvendinimo reglamentu (ES) Nr. 1006/2011 (8), nurodyti nauji įvairių žaliavinio cukraus produktų KN kodai, kurie skiriasi nuo nurodytųjų Reglamente (EB) Nr. 951/2006. Siekiant teisinio aiškumo, į tuos naujus kodus turėtų būti atsižvelgta Reglamento (EB) Nr. 951/2006 42 straipsnyje;

               (13)

               darant šiuos pakeitimus, tikslinga pataisyti akivaizdžiai klaidingą vidinę nuorodą;

               (14)

               todėl Reglamentą (EB) Nr. 951/2006 reikėtų atitinkamai iš dalies pakeisti ir pataisyti;

               (15)

               siekiant užtikrinti skaidrumą ir vienodas sąlygas, šis reglamentas turėtų būti taikomas nuo 2012–2013 prekybos metų pradžios. Tačiau Reglamento (EB) Nr. 951/2006 12a straipsnio 3 dalies pataisa turėtų būti taikoma atgaline data – taip būtų tinkamai atsižvelgiama į suinteresuotųjų asmenų teisėtus lūkesčius, todėl ta pataisa turėtų būti taikoma nuo iš dalies keičiančio akto, kuriuo į Reglamentą (EB) Nr. 951/2006 įrašyta klaidinga nuoroda, t. y. Komisijos reglamento (EB) Nr. 910/2008 (9), įsigaliojimo dienos;

               (16)

               Bendro žemės ūkio rinkų organizavimo vadybos komitetas per pirmininko nustatytą laikotarpį nuomonės nepateikė,

         PRIĖMĖ ŠĮ REGLAMENTĄ:
   1 straipsnis
   Reglamento (EB) Nr. 951/2006 pakeitimai
   Reglamentas (EB) Nr. 951/2006 iš dalies keičiamas taip:

               1)

               1 straipsnis pakeičiamas taip:
               „1 straipsnis
               Taikymo sritis
               1.   Vadovaujantis Tarybos reglamento (EB) Nr. 1234/2007 (10) III dalimi, šiame reglamente nustatomos specialios išsamios importo ir eksporto licencijų sistemos taikymo, eksporto grąžinamųjų išmokų skyrimo ir importo valdymo, visų pirma papildomų importo muitų taikymo, cukraus sektoriuje taisyklės.
               2.   Jeigu šiame reglamente nenustatyta kitaip, taikomas Komisijos reglamentas (EB) Nr. 376/2008 (11).

               2)

               7 ir 7a straipsniai pakeičiami taip:
               „7 straipsnis
               Cukraus eksporto licencija be grąžinamosios išmokos
               Jei laisvoje apyvartoje Sąjungos rinkoje esantis ir virškvotiniu nelaikomas cukrus eksportuojamas netaikant grąžinamosios išmokos, licencijos paraiškos ir pačios licencijos 20 skiltyje įrašomas vienas iš priedo C dalyje nurodytų įrašų.
               7a straipsnis
               Virškvočio eksporto licencijos
               1.   Nukrypstant nuo 5 straipsnio, nekvotinė izogliukozė eksportuojama neviršijant Reglamento (EB) Nr. 1234/2007 61 straipsnio pirmos pastraipos d dalyje nurodytos kiekybinės normos, pateikus eksporto licenciją.
               2.   Nukrypstant nuo Reglamento (EB) Nr. 376/2008 8 straipsnio, nekvotinio cukraus eksporto licencijomis suteiktos teisės nėra perleidžiamos.“

               3)

               7c straipsnio 1 dalies pirma pastraipa pakeičiama taip:
               „1.   Valstybės narės ne vėliau kaip kiekvieną pirmadienį praneša Komisijai apie cukraus ir (arba) izogliukozės kiekį, kuriam praėjusią savaitę buvo pateiktos eksporto licencijų paraiškos.“

               4)

               9 straipsnio 4 dalis pakeičiama taip:
               „4.   Pareiškėjai gali atsiimti savo licencijų paraiškas iki kitos savaitės po 1 dalies a punkte nurodyto procentinio dydžio paskelbimo Europos Sąjungos oficialiajame leidinyje pabaigos, jei jis mažesnis nei 80 %. Tuomet valstybės narės grąžina užstatą.“

               5)

               V skyriaus pavadinimas pakeičiamas taip:
               „PAPILDOMOS EKSPORTO LICENCIJŲ TAISYKLĖS“

               6)

               11 straipsnis pakeičiamas taip:
               „11 straipsnis
               Eksporto licencijų paraiškos ir tų licencijų išdavimas
               1.   Eksporto licencijos KN kodu 1701 žymimo cukraus kiekiui, viršijančiam 10 tonų, išduodamos:

                           a)

                           penktą darbo dieną nuo paraiškos pateikimo dienos;

                           b)

                           jei išduodamos eksporto licencijos su iš anksto nustatyta grąžinamąja išmoka – penktą darbo dieną nuo paraiškos pateikimo dienos, jei Komisija per tą laiką nesiėmė jokių 9 straipsnio 1 dalyje nurodytų konkrečių priemonių.

                     Pirma pastraipa netaikoma:

                           a)

                           karameliniam cukrui;

                           b)

                           aromatizuotam cukrui ir cukrui, į kurį pridėta dažiklio.

                     2.   Jeigu prašoma licencijos ne daugiau kaip 10 tonų produktų, kuriems taikoma 1 dalies pirma pastraipa, suinteresuotoji šalis tą pačią dieną tai pačiai kompetentingai institucijai gali pateikti ne daugiau kaip vieną tokią paraišką.“

               7)

               17, 18 ir 19 straipsniai pakeičiami taip:
               „17 straipsnis
               Pranešimai apie išduotas eksporto licencijas
               1.   Valstybės narės ne vėliau kaip kiekvieno mėnesio 15 d. pateikia Komisijai ankstesnio mėnesio duomenis apie kiekius, kuriems išduotos licencijos pagal 7 straipsnį.
               2.   Tais laikotarpiais, kai cukraus sektoriuje skiriamos eksporto grąžinamosios išmokos, valstybės narės ne vėliau kaip kiekvieno mėnesio 15 d. pateikia Komisijai ankstesnio mėnesio duomenis apie:

                           a)

                           kiekius, kuriems išduotos licencijos, kartu nurodydamos eksporto grąžinamųjų išmokų dydžius, nustatytus pagal Reglamento (EB) Nr. 1234/2007 164 straipsnio 2 dalies a punktą, išskirstytus į:

                                       —

                                       cukraus produktų, kurių KN kodai 1701 91 00, 1701 99 10 ir 1701 99 90,

                                       —

                                          tel quel žaliavinio cukraus, kurio KN kodai 1701 12 90, 1701 13 90 ir 1701 14 90,

                                       —

                                       baltojo cukraus ekvivalentu išreiktų sacharozės sirupų, kurių KN kodai 1702 90 71, 1702 90 95 ir 2106 90 59,

                                       —

                                       sausosios medžiagos ekvivalentu išreikštos izogliukozės, kurios KN kodai 1702 40 10, 1702 60 10, 1702 90 30 ir 2106 90 30;

                           b)

                           baltojo cukraus, kurio KN kodas 1701 99 10, kiekius, kuriems išduota licencija, kartu nurodydamos eksporto grąžinamųjų išmokų dydžius, nustatytus pagal Reglamento (EB) Nr. 1234/2007 164 straipsnio 2 dalies b punktą;

                           c)

                           baltojo cukraus kiekius, kartu nurodydamos atitinkamus eksporto grąžinamųjų išmokų dydžius, nustatytus pagal Reglamento (EB) Nr. 1234/2007 164 straipsnio 2 dalies a punktą, žaliavinio cukraus ir sacharozės sirupo, išreikštų baltojo cukraus ekvivalentu, ir izogliukozės, išreikštos sausosios medžiagos ekvivalentu, kiekius, kuriems išduota eksporto licencija ir kurie skirti eksportuoti to reglamento I priedo X dalies b punkte nurodytų produktų pavidalu.

                     18 straipsnis
               Pranešimai apie eksportuotus kiekius
               1.   Valstybės narės ne vėliau kaip iki trečio kalendorinio mėnesio, einančio po atitinkamo kalendorinio mėnesio, pabaigos pateikia Komisijai kiekvieno kalendorinio mėnesio duomenis apie kvotinio cukraus, eksportuojamo kaip baltasis cukrus arba baltojo cukraus ekvivalentu išreikštų perdirbtų produktų pavidalu, kiekius, kuriems eksporto licencija išduota įgyvendinant Sąjungos ir nacionalinę pagalbą maistu pagal tarptautines konvencijas ar kitas papildomas programas ir įgyvendinant kitas Sąjungos nemokamo maisto tiekimo priemones.
               2.   Tais laikotarpiais, kai cukraus sektoriuje skiriamos eksporto grąžinamosios išmokos, valstybės narės ne vėliau kaip iki kiekvieno kalendorinio mėnesio pabaigos pateikia Komisijai ankstesnio kalendorinio mėnesio duomenis apie 17 straipsnio 2 dalies b punkte nurodyto baltojo cukraus kiekius, eksportuotus pagal Reglamento (EB) Nr. 376/2008 7 straipsnio 4 ir 5 dalis.
               3.   Tais laikotarpiais, kai cukraus sektoriuje skiriamos eksporto grąžinamosios išmokos, valstybės narės ne vėliau kaip iki trečio kalendorinio mėnesio, einančio po atitinkamo kalendorinio mėnesio, pabaigos pateikia Komisijai kiekvieno kalendorinio mėnesio duomenis apie:

                           a)

                           cukraus ir sacharozės sirupų, išreikštų baltojo cukraus ekvivalentu, ir izogliukozės, išreikštos sausosios medžiagos ekvivalentu, kiekius, kurie eksportuojami toliau jų neperdirbant, kartu nurodydamos atitinkamus eksporto grąžinamųjų išmokų dydžius, kai eksportuojami Reglamento (EB) Nr. 612/2009 4 straipsnio 2 dalyje nurodyti produktai;

                           b)

                           baltojo cukraus kiekius, kartu nurodydamos atitinkamus eksporto grąžinamųjų išmokų dydžius, nustatytus pagal Reglamento (EB) Nr. 1234/2007 164 straipsnio 2 dalies a punktą, žaliavinio cukraus ir sacharozės sirupo, išreikštų baltojo cukraus ekvivalentu, ir izogliukozės, išreikštos sausosios medžiagos ekvivalentu, kiekius, eksportuojamus to reglamento XX priedo IV dalyje ir Komisijos reglamento (ES) Nr. 578/2010 (12) II priede nurodytų produktų pavidalu.

                     Pirmos pastraipos b punkte nurodyti pranešimai Komisijai pateikiami atskirai pagal kiekvieną konkrečiam perdirbtam produktui taikytiną reglamentą.
               19 straipsnis
               Pranešimas apie importo licencijas
               Valstybės narės pateikia Komisijai duomenis apie cukraus, importuoto iš trečiųjų šalių ir eksportuoto kaip kompensacinis produktas taikant Reglamento (EEB) Nr. 2913/92 116 straipsnyje nurodytą laikinojo įvežimo perdirbti tvarką, kiekius. Toks pranešimas teikiamas apie kiekvienus prekybos metus. Jis pateikiamas ne vėliau kaip iki antro kalendorinio mėnesio, einančio po atitinkamų prekybos metų, pabaigos.

               8)

               21 straipsnis pakeičiamas taip:
               „21 straipsnis
               Pranešimo būdas
               Valstybės narės šiame reglamente numatytus pranešimus pateikia:

                           a)

                           iki 2012 m. gruodžio 31 d. – elektroniniu būdu, naudodamos Komisijos valstybėms narėms nurodytus metodus;

                           b)

                           nuo 2013 m. sausio 1 d. – pagal Komisijos reglamentą (EB) Nr. 792/2009 (13).

               9)

               23 straipsnio įžanginis sakinys pakeičiamas taip:
               „Kai nustatomos palankiausios įsigijimo pasaulinėje rinkoje galimybės, atsižvelgiama į atitinkamą informaciją, kurią Komisija gauna tiesiogiai arba per valstybių narių kompetentingas agentūras, susijusią su:“

               10)

               29 straipsnio įžanginis sakinys pakeičiamas taip:
               „Kai nustatomos palankiausios įsigijimo pasaulinėje rinkoje galimybės, atsižvelgiama į atitinkamą informaciją, susijusią su:“

               11)

               34 straipsnio 3 dalis išbraukiama.

               12)

               38 straipsnio 4 dalis pakeičiama taip:
               „4.   Importuotojas, pardavęs produktus per devynis mėnesius nuo produktų išleidimo į laisvą apyvartą deklaracijos priėmimo datos, per du mėnesius nuo atitinkamų produktų pardavimo įrodo, kad siunta buvo realizuota pagal 2 dalyje nurodytų kainų teisingumą patvirtinančias sąlygas. Jei nesilaikoma kurio nors iš šių terminų, sumokėtas užstatas negrąžinamas. Tačiau kompetentinga institucija, gavusi tinkamai pagrįstą importuotojo prašymą, devynių mėnesių laikotarpį gali pratęsti daugiausia trimis mėnesiais.
               Sumokėtas užstatas grąžinamas, jei kompetentingoms institucijoms pateikiamas tinkamas įrodymas, kad buvo laikomasi realizavimo sąlygų. Priešingu atveju užstatas negrąžinamas ir panaudojamas papildomiems muitams sumokėti.“

               13)

               42 straipsnis pakeičiamas taip:
               „42 straipsnis
               Skaičiavimo metodai
               1.   Jei pagal Reglamento (EB) Nr. 1234/2007 IV priedo B skirsnio III dalį nustatyta importuoto žaliavinio cukraus išeiga skiriasi nuo standartinės kokybės žaliaviniam cukrui nustatytos išeigos, KN kodais 1701 12 10, 1701 13 10 ir 1701 14 10 žymimų produktų muitas ir KN kodais 1701 12 10, 1701 12 90, 1701 13 10, 1701 13 90, 1701 14 10 ir 1701 14 90 žymimų produktų papildomas muitas, taikytinas kiekvienam 100 kilogramų minėto žaliavinio cukraus, apskaičiuojamas standartinės kokybės žaliaviniam cukrui nustatytą atitinkamą muitą padauginus iš korekcinio koeficiento. Korekcinis koeficientas apskaičiuojamas importuoto žaliavinio cukraus išeigos procentinį dydį padalijus iš 92.
               2.   Reglamento (EB) Nr. 1234/2007 I priedo III dalies c punkte nurodytų produktų sacharozės kiekis, įskaitant sacharoze išreikštą kitų rūšių cukrų, nustatomas Clerget ir Herzfeldo invertuotam tirpalui taikant Lane’o ir Eynono metodą (vario sumažinimo metodas). Taikant šį metodą nustatytas bendras cukraus kiekis išreiškiamas sacharoze, padauginus iš koeficiento 0,95.
               Tačiau produktų, turinčių mažiau kaip 85 % sacharozės ar sacharoze išreikšto kitų rūšių cukraus ir sacharoze išreikšto invertuoto cukraus, sacharozės kiekis, įskaitant sacharoze išreikštą kitų rūšių cukrų, nustatomas įvertinant sausosios medžiagos kiekį. Sausosios medžiagos kiekis nustatomas pagal santykiu 1:1 praskiesto tirpalo svorio savitąjį sunkį, o kietųjų produktų – juos džiovinant. Sausosios medžiagos kiekis išreiškiamas sacharoze, padauginus iš koeficiento 1.
               3.   Reglamento (EB) Nr. 1234/2007 I priedo III dalies d ir g punktuose nurodytų produktų sausosios medžiagos kiekis nustatomas pagal šio straipsnio 2 dalies antrą pastraipą.
               4.   Reglamento (EB) Nr. 1234/2007 I priedo III dalies e punkte nurodytų produktų sacharozės ekvivalentas perskaičiuojamas sausosios medžiagos kiekį, nustatytą pagal šio straipsnio 2 dalies antrą pastraipą, padauginus iš koeficiento 1,9.“

               14)

               Priedo C dalis pakeičiama šio reglamento priedo tekstu.

         2 straipsnis
   Reglamento (EB) Nr. 951/2006 pataisymas
   12a straipsnio 3 dalis pakeičiama taip:

      „3.   Šio straipsnio 1 dalyje nurodytas užstatas grąžinamas pagal Reglamento (EB) Nr. 376/2008 34 straipsnį už tokį kiekį, kurio atžvilgiu pareiškėjas įvykdė įsipareigojimą eksportuoti, kaip apibrėžta to reglamento 30 straipsnio b dalyje ir 31 straipsnio b dalies i punkte, pagal licencijas, išduotas pagal šio reglamento 7d straipsnį.“

   3 straipsnis
   Įsigaliojimas ir taikymas
   Šis reglamentas įsigalioja trečią dieną po jo paskelbimo Europos Sąjungos oficialiajame leidinyje.
   Jis taikomas nuo 2012 m. spalio 1 d. Tačiau 2 straipsnis taikomas nuo 2008 m. rugsėjo 26 d.

      Šis reglamentas privalomas visas ir tiesiogiai taikomas visose valstybėse narėse.
      Priimta Briuselyje 2012 m. rugpjūčio 30 d.

            Komisijos vardu

            Pirmininkas

         José Manuel BARROSO

      (1)  OL L 299, 2007 11 16, p. 1.

      (2)  OL L 228, 2009 9 1, p. 3.

      (3)  OL L 178, 2006 7 1, p. 24.

      (4)  OL L 114, 2008 4 26, p. 3.

      (5)  OL L 145, 1995 6 29, p. 47.

      (6)  OL L 119, 2007 5 9, p. 7.

      (7)  OL L 256, 1987 9 7, p. 1.

      (8)  OL L 282, 2011 10 28, p. 1.

      (9)  OL L 251, 2008 9 19, p. 13.

      (10)  OL L 299, 2007 11 16, p. 1.

      (11)  OL L 114, 2008 4 26, p. 3.“

      (12)  OL L 171, 2010 7 6, p. 1.“

      (13)  OL L 228, 2009 9 1, p. 3.“

      PRIEDAS

                     „C.

                     7 straipsnyje minimi įrašai:

                                 —

                                 :

                                 bulgarų kalba

                                 :

                                 „Захар, която не се разглежда „извън квотата“ за износ без възстановяване“

                                 —

                                 :

                                 ispanų kalba

                                 :

                                 “Azúcar no considerado ‘al margen de cuota’ para la exportación sin restitución”

                                 —

                                 :

                                 čekų kalba

                                 :

                                 „Cukr, který se nepovažuje za produkt »mimo rámec kvót«, pro vývoz bez náhrady.“

                                 —

                                 :

                                 danų kalba

                                 :

                                 »Sukker, der ikke anses for at være »uden for kvote« til eksport uden restitution«

                                 —

                                 :

                                 vokiečių kalba

                                 :

                                 ‚Nicht als ‚Nichtquotenerzeugung‘ geltender Zucker für die Ausfuhr ohne Erstattung‘

                                 —

                                 :

                                 estų kalba

                                 :

                                 „Kvoodivälisena mittekäsitatava suhkru eksportimiseks ilma toetuseta.”

                                 —

                                 :

                                 graikų kalba

                                 :

                                 “Ζάχαρη που δεν θεωρείται ‘εκτός ποσόστωσης’ προς εξαγωγή χωρίς επιστροφή.”

                                 —

                                 :

                                 anglų kalba

                                 :

                                 “Sugar not considered as ‘out-of-quota’ for export without refund.”

                                 —

                                 :

                                 prancūzų kalba

                                 :

                                 “Sucre non considéré ‘hors quota’ pour les exportations sans restitution.”

                                 —

                                 :

                                 italų kalba

                                 :

                                 “Zucchero non considerato ‘fuori quota’ per le esportazioni senza restituzione”

                                 —

                                 :

                                 latvių kalba

                                 :

                                 “Cukurs, kas nav uzskatāms par “ārpuskvotu” produkciju eksportam bez kompensācijas”,

                                 —

                                 :

                                 lietuvių kalba

                                 :

                                 „Virškvotiniu nelaikomas cukrus eksportui be grąžinamosios išmokos“

                                 —

                                 :

                                 vengrų kalba

                                 :

                                 »A cukrot nem tekintik ’kvótán felülinek’ a visszatérítés nélküli kivitel tekintetében.«

                                 —

                                 :

                                 olandų kalba

                                 :

                                 „Suiker die niet als „buiten het quotum geproduceerd” wordt beschouwd, bestemd voor uitvoer zonder restitutie.”

                                 —

                                 :

                                 lenkų kalba

                                 :

                                 »Cukier niezaliczany do produktów ‘pozakwotowych’, przeznaczony na wywóz bez refundacji«

                                 —

                                 :

                                 portugalų kalba

                                 :

                                 “Açúcar não considerado ‘extraquota’ para exportação sem restituição.”

                                 —

                                 :

                                 rumunų kalba

                                 :

                                 «Zahăr neconsiderat „peste cotă” pentru exporturile fără restituire».

                                 —

                                 :

                                 slovakų kalba

                                 :

                                 ‚Cukor, ktorý sa nepovažuje za »nad rámec kvóty« na vývoz bez náhrady‘,

                                 —

                                 :

                                 slovėnų kalba

                                 :

                                 ‚Sladkor se ne šteje kot ‚izven kvote‘ za izvoz brez nadomestila.‘

                                 —

                                 :

                                 suomių kalba

                                 :

                                 ”Tuetta vietävä sokeri, jota ei pidetä kiintiön ulkopuolisena”.

                                 —

                                 :

                                 švedų kalba

                                 :

                                 ’Socker som inte anses vara ’utomkvotsprodukter’ för export utan bidrag.’ “


title: 2011 m. gruodžio 2 d. Komisijos įgyvendinimo reglamentas (ES) Nr. 1261/2011, kuriuo nustatomos standartinės importo vertės, skirtos tam tikrų vaisių ir daržovių įvežimo kainai nustatyti

text:
3.12.2011

               LT

               Europos Sąjungos oficialusis leidinys

               L 320/26

         KOMISIJOS ĮGYVENDINIMO REGLAMENTAS (ES) Nr. 1261/2011
   2011 m. gruodžio 2 d.
   kuriuo nustatomos standartinės importo vertės, skirtos tam tikrų vaisių ir daržovių įvežimo kainai nustatyti
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 2007 m. spalio 22 d. Tarybos reglamentą (EB) Nr. 1234/2007, nustatantį bendrą žemės ūkio rinkų organizavimą ir konkrečias tam tikriems žemės ūkio produktams taikomas nuostatas (Bendrą bendro žemės ūkio rinkų organizavimo reglamentą) (1),
   atsižvelgdama į 2011 m. birželio 7 d. Komisijos įgyvendinimo reglamentą (ES) Nr. 543/2011, kuriuo nustatomos išsamios Tarybos reglamento (EB) Nr. 1234/2007 taikymo vaisių bei daržovių ir perdirbtų vaisių bei daržovių sektoriuose taisyklės (2), ypač į jo 136 straipsnio 1 dalį,
   kadangi:
   Įgyvendinimo reglamentu (ES) Nr. 543/2011, atsižvelgiant į daugiašalių derybų dėl prekybos Urugvajaus raunde rezultatus, nustatomi kriterijai, pagal kuriuos Komisija nustato standartines importo iš trečiųjų šalių vertes produktams ir laikotarpiams, nurodytiems jo XVI priedo A dalyje,
   PRIĖMĖ ŠĮ REGLAMENTĄ:
   1 straipsnis
   Įgyvendinimo reglamento (ES) Nr. 543/2011 136 straipsnyje minimos standartinės importo vertės yra nustatytos šio reglamento priede.
   2 straipsnis
   Šis reglamentas įsigalioja 2011 m. gruodžio 3 d.

      Šis reglamentas yra privalomas visas ir tiesiogiai taikomas visose valstybėse narėse.
      Priimta Briuselyje 2011 m. gruodžio 2 d.

            Komisijos vardu Pirmininko pavedimu

         José Manuel SILVA RODRÍGUEZ

            Žemės ūkio ir kaimo plėtros generalinis direktorius

      (1)  OL L 299, 2007 11 16, p. 1.

      (2)  OL L 157, 2011 6 15, p. 1.

      PRIEDAS
      Standartinės importo vertės, skirtos kai kurių vaisių ir daržovių įvežimo kainai nustatyti

                  (EUR/100 kg)

                  KN kodas

                  Trečiosios šalies kodas (1)

                  Standartinė importo vertė

                  0702 00 00

                  AL

                  58,8

                  IL

                  98,1

                  MA

                  39,1

                  MK

                  68,6

                  TN

                  143,0

                  TR

                  75,8

                  ZZ

                  80,6

                  0707 00 05

                  EG

                  193,3

                  TR

                  97,0

                  ZZ

                  145,2

                  0709 90 70

                  MA

                  31,4

                  TR

                  125,9

                  ZZ

                  78,7

                  0805 10 20

                  AR

                  36,9

                  BR

                  41,5

                  MA

                  56,6

                  UY

                  42,5

                  ZA

                  50,9

                  ZZ

                  45,7

                  0805 20 10

                  MA

                  66,2

                  ZZ

                  66,2

                  0805 20 30, 0805 20 50, 0805 20 70, 0805 20 90

                  HR

                  31,3

                  IL

                  78,6

                  JM

                  129,1

                  TR

                  88,8

                  UY

                  71,0

                  ZZ

                  79,8

                  0805 50 10

                  TR

                  56,9

                  ZZ

                  56,9

                  0808 10 80

                  CA

                  120,5

                  CL

                  90,0

                  CN

                  74,9

                  US

                  119,9

                  ZA

                  180,1

                  ZZ

                  117,1

                  0808 20 50

                  CN

                  59,0

                  TR

                  133,1

                  ZZ

                  96,1

         (1)  Šalių nomenklatūra yra nustatyta Komisijos Reglamentu (EB) Nr. 1833/2006 (OL L 354, 2006 12 14, p. 19). Kodas „ZZ“ atitinka „kitas šalis“.


title: 2014 m. kovo 14 d. Komisijos įgyvendinimo reglamentas (ES) Nr. 268/2014, kuriuo nustatomi importo muitai grūdų sektoriuje, galiojantys nuo 2014 m. kovo 16 d.

text:
15.3.2014

               LT

               Europos Sąjungos oficialusis leidinys

               L 76/36

      KOMISIJOS ĮGYVENDINIMO REGLAMENTAS (ES) Nr. 268/2014
   2014 m. kovo 14 d.
   kuriuo nustatomi importo muitai grūdų sektoriuje, galiojantys nuo 2014 m. kovo 16 d.
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 2007 m. spalio 22 d. Tarybos reglamentą (EB) Nr. 1234/2007, kuriuo nustatomas bendras žemės ūkio rinkų organizavimas ir konkrečios tam tikriems žemės ūkio produktams taikomos nuostatos („Bendras bendro žemės ūkio rinkų organizavimo reglamentas“) (1),
   atsižvelgdama į 2010 m. liepos 20 d. Komisijos reglamentą (ES) Nr. 642/2010 dėl Tarybos reglamento (EB) Nr. 1234/2007 taikymo taisyklių (grūdų sektoriaus importo muitų mokesčių srityje) (2), ypač į jo 2 straipsnio 1 dalį,
   kadangi:

               (1)

               Reglamento (EB) Nr. 1234/2007 136 straipsnio 1 dalyje numatyta, kad produktams, kurių KN kodai 1001 19 00, 1001 11 00, ex 1001 91 20 (paprastieji kviečiai, skirti sėjai), ex 1001 99 00 (paprastieji kviečiai, aukščiausios kokybės, išskyrus skirtus sėjai), 1002 10 00, 1002 90 00, 1005 10 90, 1005 90 00, 1007 10 90 ir 1007 90 00 nustatomas importo muitas yra lygus šių importuotų produktų intervencinei kainai, padidintai 55 % ir atėmus konkrečiai siuntai taikomą CIF importo kainą. Tačiau tas muitas negali viršyti Bendrojo muitų tarifo muito normos;

               (2)

               reglamento (EB) Nr. 1234/2007 136 straipsnio 2 dalyje numatyta, kad, siekiant apskaičiuoti minėto straipsnio 1 dalyje nurodytą importo muitą, reguliariai nustatomos tipinės minėtų produktų CIF importo kainos;

               (3)

               remiantis Reglamento (ES) Nr. 642/2010 2 straipsnio 2 dalimi, produktų, pažymėtų kodais 1001 19 00, 1001 11 00, ex 1001 91 20 (paprastieji kviečiai, skirti sėjai), ex 1001 99 00 (paprastieji kviečiai, aukščiausios kokybės, išskyrus skirtus sėjai), 1002 10 00, 1002 90 00, 1005 10 90, 1005 90 00, 1007 10 90 ir 1007 90 00 importo muito apskaičiavimui turi būti taikoma kasdieninė tipinė CIF importo kaina, nustatyta minėto Reglamento 5 straipsnyje nurodyta tvarka;

               (4)

               reikėtų nustatyti importo muitus laikotarpiu nuo 2014 m. kovo 16 d., kurie yra taikomi tol, kol bus nustatyti nauji;

               (5)

               siekiant užtikrinti, kad ši priemonė būtų taikoma kuo greičiau po atnaujintų duomenų paskelbimo, šis reglamentas turėtų įsigalioti jo paskelbimo dieną,

         PRIĖMĖ ŠĮ REGLAMENTĄ:
   1 straipsnis
   Nuo 2014 m. kovo 16 d. importo muitai grūdų sektoriuje, numatyti Reglamento (EB) Nr. 1234/2007 136 straipsnio 1 dalyje, yra nustatomi šio reglamento I priede remiantis II priede pateikta informacija.
   2 straipsnis
   Šis reglamentas įsigalioja jo paskelbimo Europos Sąjungos oficialiajame leidinyje dieną.

      Šis reglamentas privalomas visas ir tiesiogiai taikomas visose valstybėse narėse.
      Priimta Briuselyje 2014 m. kovo 14 d.

            Komisijos vardu Pirmininko pavedimu

         Jerzy PLEWA

            Žemės ūkio ir kaimo plėtros generalinis direktorius

      (1)  OL L 299, 2007 11 16, p. 1.

      (2)  OL L 187, 2010 7 21, p. 5.

      I PRIEDAS

         Produktų, išvardytų Reglamento (EB) Nr. 1234/2007 136 straipsnio 1 dalyje, importo muitai, taikomi nuo 2014 m. kovo 16 d.

                  KN kodas

                  Prekių aprašymas

                  Importo muitas (1)

                  (EUR už toną)

                  1001 19 00
                  1001 11 00

                  Aukštos kokybės kietieji KVIEČIAI

                  0,00

                  vidutinės kokybės

                  0,00

                  žemos kokybės

                  0,00

                  ex 1001 91 20

                  Paprastieji KVIEČIAI, skirti sėjai

                  0,00

                  ex 1001 99 00

                  Paprastieji KVIEČIAI, aukštos kokybės, išskyrus skirtus sėjai

                  0,00

                  1002 10 00
                  1002 90 00

                  RUGIAI

                  0,00

                  1005 10 90

                  KUKURŪZAI, skirti sėjai, išskyrus hibridus

                  0,00

                  1005 90 00

                  KUKURŪZAI, išskyrus sėklą (2)

                  0,00

                  1007 10 90
                  1007 90 00

                  Grūdinis SORGAS, išskyrus hibridus, skirtus sėjai

                  0,00

         (1)  Remiantis Reglamento (ES) Nr. 642/2010 2 straipsnio 4 dalimi, importuotojui muitas gali būti sumažintas:

                  —

                  3 EUR už toną, jei iškrovimo uostas yra Viduržemio jūros uostas (už Gibraltaro sąsiaurio ribų) arba Juodosios jūros uostas ir jei prekės atgabenamos Atlanto vandenynu arba per Sueco kanalą;

                  —

                  2 EUR ų toną, jei iškrovimo uostas yra Airijoje, Jungtinėje Karalystėje, Danijoje, Estijoje, Latvijoje, Lietuvoje, Lenkijoje, Suomijoje, Švedijoje arba Iberijos pusiasalio Atlanto vandenyno pakrantėje ir jei prekės atgabenamos Atlanto vandenynu;

         (2)  Importuotojui muitas gali būti sumažintas vienoda 24 EUR už toną suma, jei laikomasi Reglamento (ES) Nr. 642/2010 3 straipsnyje nurodytų sąlygų.

      II PRIEDAS

         I priede nustatyto muito apskaičiavimo komponentai

      28.2.2014-13.3.2014

                  1.

                  Vidutiniškai per laikotarpį, nurodytą Reglamento (ES) Nr. 642/2010 2 straipsnio 2 dalyje:

                              (EUR/t)

                              Paprastieji kviečiai (1)

                              Kukurūzai

                              Kietieji kviečiai, aukštos kokybės

                              Kietieji kviečiai, vidutinės kokybės (2)

                              Kietieji kviečiai, žemos kokybės (3)

                              Prekių birža

                              Minnéapolis

                              Chicago

                              —

                              —

                              —

                              Kotiruojama

                              198,77

                              137,09

                              —

                              —

                              —

                              FOB kaina JAV

                              —

                              —

                              266,84

                              256,84

                              236,84

                              Meksikos įlankos priemoka

                              120,88

                              26,43

                              —

                              —

                              —

                              Didžiųjų ežerų priemoka

                              —

                              —

                              —

                              —

                              —

                  2.

                  Vidutiniškai per laikotarpį, nurodytą Reglamento (ES) Nr. 642/2010 2 straipsnio 2 dalyje:

                              Vežimo išlaidos: Meksikos įlanka – Roterdamas:

                              14,63 EUR/t

                              Vežimo išlaidos: Didieji ežerai – Roterdamas:

                              — EUR/t

         (1)  Įtraukta 14 EUR už toną priemoka (Reglamento (ES) Nr. 642/2010 5 straipsnio 3 dalis).

         (2)  10 EUR už toną nuolaida (Reglamento (ES) Nr. 642/2010 5 straipsnio 3 dalis).

         (3)  30 EUR už toną nuolaida (Reglamento (ES) Nr. 642/2010 5 straipsnio 3 dalis).